Kisah Seorang Cikgu Terpikat Dengan Pelajarnya

Nota Editor: Kisah bagaimana lelaki ini terpikat dengan pelajarnya telah dikongsikan di Facebook Wan Syafiq Wan Zahidi. Kami kongsikan semula di sini dengan izin dari penulis.

Sebenarnya beliau adalah suami kepada Puan Nurramizah Fadzil yang telah kami kongsikan kisah perkahwinannya dengan anda sebelum ini.

BACA: Kisah ‘Sweet’ Bagaimana Minah Rempit Dipikat Gurunya

Hari tu isteri saya Nurramizah Fadzil dok share pasal cerita dia masa saya pinang dia tahun lepas. Saya nak cerita pula cerita bahagian saya sebelum pinang dia. Ni kira novel pendek ni, kalau rajin boleh baca. Haha.

Selepas saya grad dari Universiti, saya banyak melepak kat rumah, ummi pun dok suruh cari kerja tapi takmo kerja bawah orang. Alasan nak berbisnes.. Haha! Padahal tak tau ape pasal bisnes.

Time ni saya memang jenis tak layan sangat perempuan sebab saya ada suka seorang perempuan dari zaman sekolah dulu, tapi budget setia, tak nak ngorat perempuan lain padahal takda hubungan ape pun dengan perempuan tu. Tup tup tahu perempuan tu dah kawin. Menonggeng dua tiga hari. Haha.

Sambung cerita pasal bisnes. Mula-mula ingat nak bisnes dalam show pementasan sebab masa dekat U dulu saya uruskan kelab orkestra, ghazal dan muzik asli. Tapi lepas dapat 1st job main muzik untuk program sekolah kat KL, saya rasa tak ngam dengan jiwa.

Maka beralih lah saya dalam bisnes web design dengan menggunakan nama syarikat sendiri Le Harmonie Studio (leharmonies.my). Saya buat online dan boleh lah dapat income dan cover sikit kos belanja adik beradik belajar. Buat bisnes online dari kampung je kat Alor Gajah.

Tapi saya rasa macam tak berkembang, kereta tak ada, rumah tak ada, duduk rumah mak ayah lagi. Duit dari bisnes habis gitu je. Fasa dalam hidup tak berkembang.

So saya ambil keputusan untuk keluar dari kampung dan buat kelas coaching Website kat KL. Kelas pertama saya ada lah dalam 7-8 orang join dan salah seorangnya adalah kak Wan Imuslim. Lepas kelas, Kak Wan dengan saya selalu contact sebab bisnes dan kitorang jadi rapat macam kakak dengan adik dah.

Satu hari kak Wan ni ajak saya join program biskut raya sebab dah nak ramadhan time tu (dalam bulan Mei 2014). Dekat program biskut raya tu, kak Wan perkenalkan saya dengan Nurramizah atau Miza nama panggilannya yang kini dah jadi isteri saya. Comel orangnya. Haha.

Nak dijadikan cerita, si Miza ni dia nak belajar website dan seo. Saya pun bagitahu dia yang saya ok je ajar. Saya pun set date untuk coaching website dekat The Mines.

Lepas first coaching, saye rasa tulang rusuk kiri bergetar. HAHA!!

Gurau je. Haha. Saya tak rasa apa pun masa first coaching. Lepas 2 minggu, kitorang set date coaching lagi kat tempat yang sama. Kawan dia yang teman namanya Nisa.

Coaching yang kedua ni, kitorang banyak sembang pasal life sebelum ni. Dia cerita yang dia banyak kali lelaki try tapi last last kecewa. Dan akhirnya sudah tak caya cakap laki yang kata nak jadikan dia isteri.

Balik dari coaching tu, saya terdetik nak jaga dia supaya dia tak rasa kecewa lagi. Ecewah.

Pakaian terjaga, adab terjaga. So saya pun rasa cam ok je. Padahal baru 2-3 minggu kenal.

Kebetulan minggu hadapannya tu (hari sabtu sebelum 1st Ramadhan) saya ada buat kelas website dekat Melawati, saya ajak dia join, tolong saya handle kelas. Dia pun ok je dan saya kata nak bagitahu sesuatu lepas habis kelas.

Lepas habis kelas, saya pun jumpa Miza ni dekat tempat parking. Niat saya nak cakap yang saya nak jadikan dia isteri tapi tak tercakap. Mulut kaku macam kena zip. Saya pun kata takda apa-apa dan kitorang masing-masing gerak untuk pulang.

Saya berhenti kat tepi jalan lepas beberapa minit drive, saya memang runsing dan frust sebab tak luahkan perasaan. Saya blurr tak tahu nak buat apa. Lepas 3 minit saya fikir, saya decide untuk call Miza dan bagitahu nak jumpa.

Entah mana-mana saya berhenti sebab sesat. Maklumlah orang Melaka. Saya bagi location kat Miza lepas tu dia datang. Saya nampak je dia, terus saya keluar kereta, jalan terus kat motor dia.

Dengan dia duduk atas motor, helmet pakai lagi takmo buka. Saya terus je cakap saya nak jadikan dia isteri dan nak jumpa parent dia terus. Dia angguk kepala pastu dia pergi balik. Lepas dia balik, terus azan magrib.. Masuklah 1 ramadhan.

Saya tak tunggu lama. Seminggu lepas saya luahkan perasaan, saya terus pergi rumah dia jumpa parent, seorang diri. Hehe.

Blur saya tak tau nak sembang apa. Sembang pasal rumah takda lubang udara lah. Pasal barang banyak dalam rumah lah. Hahaha. Ntah apa sembang tak tau la. Kah  kahkah.

Last-last saya bagitahu niat yang saya nak jadikan anak dia Nurramizah Fadzil sebagai isteri.  Ayah dan mama dia setuju, dan terus plan bila nak nikah. Saya lagi blurr. Sebab saye takda income stabil, takda kereta, takda rumah.

Saya serah je semua kat Allah dan kitorang set date kawin hujung tahun. Dalam 5 bulan kitorang tunang. Dalam 5 bulan tu lah Allah mudahkan saya. Ada kereta sendiri (Saga), dan rumah sewa dekat Putrajaya.

Sekarang dah lepas setahun sejak kami kenal. Decide kawin dan berserah pada Allah je. Dari takde rumah, takde kereta. Sekarang dah ada.

Anak pertama kami pula bakal lahir bulan 10 tahun ni.

So pada kawan-kawan yang belum tu, kalau boleh jangan jadikan duit sebagai alasan nak kawin. Sebab Allah janji rezeki lepas kawin.

BACA: Lamar Si Gadis Kerana Jatuh Cinta Pandang Pertama Dengan Sikapnya

LIKE dan FOLLOW Vocket di Facebook serta Instagram


Kisah Seorang Ibu Di Kenya Yang Terpaksa Memasak Batu Untuk 8 Anaknya Yang Kelaparan

Di Kenya, negara yang terkenal dengan jolokan Carribean Beauty, telah tinggal seorang ibu yang terpaksa memasak batu bagi meyakinkan 8 orang anaknya bahawa mereka mempunyai makanan, dengan harapan bahawa anaknya akan tertidur saat mereka menunggu makanan siap.

Bahati Kitsao, nama wanita itu, memasak batu untuk meyakinkan anak-anaknya yang kelaparan bahawa dia sedang memasak makanan. Dia terpaksa melakukan perkara ini bagi menenangkan 8 orang anaknya.

BBC memberitahu, Kitsao berharap anak-anaknya tertidur sementara menunggu “makanan” siap.

Kitsao biasanya bekerja sebagai pencuci pakaian di kawasan kejiranannya, namun semuanya kelihatan sukar sejak kehadiran wabak COVID-19 yang telah membatasi pergerakan dia untuk keluar mencari rezeki.

Salah seorang jirannya bernama Prisca Momanyi memberitahu media mengenai keadaan Kitsao.

Setelah ditemubual oleh NTV Kenya, Kitsao telah menerima wang dari telefon bimbitnya serta akaun bank yang dibuka untuknya oleh Momanyi – ibu kepada 8 orang anak ini tidak tahu membaca dan menulis.

Kitsao yang tinggal di sebuah rumah dengan 2 bilik tidur tanpa air atau elektrik menggambarkan pertolongan yang dia dapat adalah “keajaiban” yang berlaku ke atas dirinya.

“Saya masih tidak percaya orang Kenya boleh mengambil berat, setelah saya menerima panggilan dari seluruh negara yang bertanya bagaimana mereka dapat membantu [saya],” katanya kepada laman berita Tuko.

Dia memberitahu NTV Kenya bahawa anak-anaknya yang kelaparan selalunya tahu bahawa dia berbohong dengan teknik memasak batu itu. “Mereka mula memberitahu saya bahawa mereka tahu saya berbohong, tetapi saya tidak dapat berbuat apa-apa kerana saya tidak mempunyai apa-apa.”

Sebagai langkah-langkah untuk melindungi kelompok yang terkesan akibat dari krisis COVID-19, pemerintah Kenya telah melancarkan program makanan. Namun, bantuan ini masih belum sampai ke tangan Kitsao, yang menjadi janda sejak tahun lalu selepas suaminya dibunuh oleh sekumpulan samseng.

Jiran di sekitar rumah Kitsao mengucapkan terima kasih kepada pemerintah tempatan dan Palang Merah Kenya, yang datang untuk membantu Kitsao. Lebih banyak isi rumah di persekitaran bandar pesisir juga akan menerima bantuan makanan, kata pihak berkuasa.

Kebanyakan orang yang berpendapatan rendah di Kenya telah mengalami kesukaran untuk mendapatkan wang sejak beberapa bulan ini selepas kerajaan memerintahkan penguncian bagi mengurangkan penyebaran wabak COVID-19.

Malah terdapat syarikat yang telah mengurangkan operasi mereka. Ini bermaksud pekerja dengan kontrak pendek atau pekerja tidak mahir akan kehilangan pekerjaan mereka.

Penduduk yang menjalankan perniagaan kecil juga terkesan dengan perintah  penguncian yang dikuatkuasakan di seluruh negera.

Kisah tragis Kitsao hadir ketika mana Kementerian Kesihatan Kenya telah dituduh menghabiskan wang yang disumbangkan oleh Bank Dunia untuk menangani wabak itu untuk kakitangan mereka sahaja.

Perincian tentang berapa banyak staf yang mendapat wang tersebut tidak diberitahu, tetapi perkara ini telah menimbulkan kemarahan di media sosial bahawa Kerajaan Kenya telah membelanjakan dana tersebut ketika rakyat terus menderita.

Untuk bacaan lanjut mengenai situasi COVID-19 di beberapa tempat, klik pautan dibawah.

Bagaimana Kaum Miskin Dipaksa Berjuang Sendiri Di Tengah Situasi COVID-19 Di Filipina?

Akibat Belayar Lama Di Tengah Laut, Pasangan Ini ‘Tidak Sedar’ Dunia Diserang COVID-19

‘Stress’ Tangani Pesakit COVID-19, Doktor Di New York Bunuh Diri


Kisah Seorang Usahawan Sukses Yang Setia Menjaga Isterinya Yang Lumpuh Seluruh Anggota Badan Selama Lebih 30 Tahun

Sebuah kisah dari negara jiran, Indonesia untuk dijadikan renungan buat para suami dan bakal suami serta pasangan masing-masing. Semoga bermanfaat kisah ini dan semoga kita mengambil pengajaran darinya.

Kisah Benar Setia Seorang Suami Yang Menjaga Isterinya Yang Lumpuh Selama Lebih 30 Tahun

Nama penuh sang suami ini ialah Eko Pratomo Suyatno, tapi lebih sering disebut sebagai Suyatno sahaja. Kisah ini bukan kisah Eko Pratomo yang memiliki isteri berpenyakit lupus.

Pak Suyatno sudah berumur lebih 60 tahun. Dia merupakan pemilik sebuah perniagaan besar dan sukses di dalam bidang pelaburan mutual funds di Indonesia ini mempunyai kehidupan yang cukup baik dengan kehadiran 4 orang cahaya mata yang kini telah dewasa dan bahagia dengan isteri tercinta. Usia perkahwinan mereka sudah lebih dari 30 tahun dilayari bersama.

Kehidupan rumah tangganya yang bahagia itu mendapat dugaan yang berat setelah isterinya melahirkan anak ke-empat mereka. Isterinya tiba-tiba lumpuh dan kondisi itu berterusan hingga 2 tahun. Pada tahun berikutnya, kondisi isterinya makin teruk apabila lumpuh pada seluruh anggota badannya. Kini, isterinya hanya mampu berkomunikasi melalui bahasa isyarat mata.

Pak Suyatno tetap tabah dan sabar merawat dan menguruskan segala keperluan isterinya sebagai tanda cintanya kepada isterinya yang lumpuh itu. Walaupun dia sebenarnya mampu mengupah orang lain untuk melakukan semua itu, dia tetap kuat dan setia melayani isterinya. Para pembantu pula ditugaskan untuk menguruskan hal rumah tangga seperti mencuci, memasak dan hal-hal lain yang berkaitan dengan rumah tangga. Pak Suyatno turut berperanan menjadi ibu kepada anak-anak mereka sepertimana yang pernah dilakukan oleh isterinya ketika sihat. Contoh, menyiapkan sarapan dan baju seragam, serta menemani anak-anaknya bermain dekat dengan isterinya.

Setiap hari sebelum ke tempat kerja, Pak Suyatno selalu memastikan dirinya sempat memandikan, membersihkan kotoran, menggantikan pakaian dan menyuapi isteri tercintanya. Malah, dia turut dekatkan television pada isterinya agar tidak kesepian sewaktu Pak Suyatno bekerja.

Sebelum berangkat ke tempat usahanya setiap hari, Pak Suyatno selalu menyempatkan diri memandikan, membersihkan kotoran, menggantikan pakaian dan menyuapi isteri tercintanya. Agar sang isteri tidak kesepian saat ditinggal, dia dekatkan sang isteri pada sebuah televise di ruangannya.

Walaupun isterinya tidak dapat berbicara tapi Pak Suyatno sering melihat isterinya tersenyum.

Pada waktu tengah hari, Pak Suyatno pulang ke rumah untuk menyuapi isterinya makan tengah hari. Pada waktu petang, dia memandikan dan menggantikan pakaian isterinya sejurus selepas dia pulang dari kerja. Pada waktu selepas maghrib pula, dia menemani isterinya menonton television sambil menceritakan apa saja yang dia alami seharian.

Meskipun isterinya hanya mampu memandang tanpa memberi respon, Pak Suyatno dengan setia mengajak isterinya duduk di belakang dia saat Pak Suyatno solat seperti sedang berjemaah. Dia juga sering mengajak isterinya mengaji atau mendengarkan Pak Suyatno mengaji dan juga mengajak isterinya berzikir dalam hati. Semuanya itu dijalani Pak Suyatno dengan ikhlas dan dia sudah cukup bahagia. Bahkan dia selalu menggoda isterinya setiap hari agar isterinya tersenyum.

Semua rutin yang diceritakan di atas ini telah dilakukan oleh Pak Suyatno selama 25 tahun dengan sabar sambil membesarkan keempat-empat buah hati (anak-anak) mereka. Pak Suyatno hanya mahu anak-anaknya berjaya meskipun dia menguruskan keluarganya sambil sibuk bekerja mengusahakan perniagaan yang sukses di dalam bidangnya di Indonesia. Kini, anak-anak sudah dewasa, ada yang sudah menjadi Sarjana dan waktu cerita ini disebarkan, anak bongsunya masih di universiti.

Pada suatu hari, semua anaknya berkumpul di rumahnya untuk menjenguk ibunya. Semua anak-anaknya telah tinggal dengan keluarga masing-masing selepas menikah.

Dengan cukup berhati-hati, anak sulungnya berkata:

“Ayah kami ingin sekali menjaga ibu, ayah tidak pernah sedikit pun mengeluh semenjak kami kecil melihat ibu menjaga ibu… Bahkan ayah tidak mengizinkan kami menjaga ibu.”

Dengan air mata berlinangan, anaknya meneruskan bicara:

” Sudah empat kali kami mengizinkan ayah untuk menikah lagi, kami rasa ibu pun akan turut mengizinkannya. Bilakah ayah mahu menikmati masa tua jika terus berkorban seperti ini? Terus terang kami sudah tidak sanggup melihat ayah begini, kami janji kami akan menjaga ibu sebaik-baiknya secara bergilir-gilir kalau ayah mahu menikah lagi.”

Pak Suyatno menjawab segala persoalan anaknya itu dengan jawapan yang tidak dapat diduga oleh anak-anaknya:

“Anak-anakku… Terima kasih atas cadangan kalian. Hanya prinsip Ayah saja yang tidak boleh dirunding lagi. Bagi Ayah, jikalau sebuah perkahwinan dan kehidupan ini hanya untuk memenuhi nafsu kita, terutama nafsu berahi mungkin Ayah akan menikah lagi sejak dari dulu. Tapi ketahuilah dengan adanya ibu kalian disamping Ayah itu sudah lebih dari cukup. Dia telah melahirkan kalian…”

“Anakku, kalian yang selalu ayah dan ibu rindukan hadir di dunia ini dengan penuh cinta yang tidak satu pun dapat menggantikannya dengan apapun. Cuba kalian tanya ibumu apakah dia menginginkan keadaanya seperti ini?. Kalian menginginkan Ayah bahagia, apakah batin Ayah boleh berasa bahagia dengan meninggalkan ibumu dalam keadaanya sekarang? Kalian menginginkan Ayah yang masih diberi Allah SWT kesihatan dijaga oleh orang lain? Bagaimana dengan ibumu yang masih sakit? Jujur saja nak, Ayah tidak sampai hati, meninggalkan ibumu…”

Kali ini ada titisan air mata di sudut mata Pak Suyatno. Seketika kemudian meledaklah tangisan anak-anak Pak Suyatno. Mereka turut dapat melihat juga butiran-butiran air mata jatuh di kelopak mata ibunya, yang dengan pilu ditatapnya mata sang suami yang sangat setia dan sangat dicintainya itu..

Pak Suyatno pernah diajukan pertanyaan ini: Bagaimana beliau mampu bertahan selama 25 tahun merawat isterinya yang sudah tidak bisa apa-apa itu?

“Bagi saya, jika manusia di dunia ini mengagungkan sebuah cinta dalam perkawinannya, tetapi tidak mahu berkorban dengan memberi ( memberi waktu, memberi tenaga, fikiran dan perhatian ), cintanya itu adalah hanya sia-sia belaka. Sejak dulu saya memilih isteri saya menjadi pendamping hidup saya, dengan tekad kita akan bersama dalam suka maupun duka, hingga Allah SWT memanggil kita. Saya tidak akan dapat melupakan jasa-jasa besar isteri saya sewaktu dia sihat, dia pun dengan sabar menjaga saya, mencintai saya dengan hati dan batinnya. Dia juga telah memberi saya 4 orang anak yang lucu-lucu, soleh dan pintar. Di mata saya, dia sihat dan masih cantik seperti 30 tahun yang lalu. Saya tidak pernah menganggapnya lumpuh. Saat saya menyuapinya, saya rasakan sama seperti saat saya menyuapinya kala kita berbulan madu. Saat saya menggendongnya untuk naik dan turun dari tempat tidur, saya merasakan seperti saat kita masih berbulan madu. Setiap kali saya melihat wajahnya, sama seperti kala saya melihatnya di kala kami bercinta atau seperti saat saya memandangnya waktu kami berbulan madu”

Pak Suyatno kemudian melanjutkan, “Sekarang dia dalam kondisi sakit setelah melahirkan anak kami. Dia telah berkorban untuk cinta kami bersama. Bagi saya kondisi itu merupakan ujian dari Allah bagi saya atas cinta kami berdua. Apakah saya dapat memegang komitmen untuk terus mencintainya apa adanya. Dalam kondisi ia sihat pun belum tentu saya mencari penggantinya apalagi dia sedang dalam keadaan sakit. Tidak, tidak, bahkan berfikir untuk itupun saya tidak mau. Biarlah saya ikhlas menjalani takdir Allah ini, saya yakin “Gusti Allah ora sare”, Tuhan tidak pernah tidur. Sekecil apapun yang saya berikan kepada isteri saya dan anak-anak, saya niatkan hanya untuk ibadah saya kepada Allah SWT. Dan saya yakin Allah pasti akan memperhitungkan apapun yang kita perbuat, sekecil apapun. Saya berusaha mengikuti tauladan Rasulullah, cara mencintai dan melayani isterinya, bukan hanya dilayani. Sekarang ini harapan saya hanya satu, izinkan saya menjaga isteri saya yang sangat saya cintai hingga Allah memanggil salah satu diantara kita. Kalau pun dia dipanggil lebih dulu, saya bertekad untuk tetap mencintainya dan tidak akan menikah lagi. Isteri saya adalah cinta dunia dan akhirat saya. Kalau Allah mengizinkan kami masuk surga, Insya Allah, saya menginginkan ia jadi Bidadari saya di Surga”

“Setiap malam saya bersujud dan menangis dan saya hanya dapat bercerita kepada Allah di atas sajadah..dan saya yakin hanya kepada Allah saya percaya untuk menyimpan dan mendengar rahasia saya…”BAHWA CINTA SAYA KEPADA ISTERI, SAYA SERAHKAN SEPENUHNYA KEPADA ALLAH”.

Jawapan Pak Suyatno itu membuatkan ramai yang mendengarnya turut menangis.

Rasa cinta yang dalam kepada isterinya, membuat Pak Suyatno tetap kuat merawat dan mendampingi isterinya yang lumpuh hingga 25 tahun berlalu. Dalam waktu yang lama itu, tak sekalipun terdetik di hatinya untuk meninggalkannya, apalagi mencari isteri lagi. Sungguh sangat sukar menemui seorang suami seperti Pak Suyatno, yang betul-betul bagai anugerah bagi isterinya yang dalam penderitaan panjang. Teladan yang sangat baik bagi semua lelaki di manapun berada. Semoga Allah SWT. selalu melimpahkan rahmatNya kepada Pak Suyatno dan keluarganya. Amiin.

nota: Kisah ini menjadi salah satu kisah inspirasi buat Eko Pratomo yang memiliki isteri berpenyakit lupus lebih 20 tahun. Moga turut menjadi inspirasi buat pasangan suami isteri yang membaca kisah ini.

Ikuti pelbagai kisah yang menarik dan memberi inspirasi kepada anda di The Vocket.

LIKE dan SHARE THE VOCKET di FACEBOOK SEKARANG


Kisah Si Comel Yang Diberi Nama Supima Selepas Diselamatkan Polis Dari Bonet Kereta

Jika anda adalah salah seorang pemilik kucing, sudah pasti anda pernah berdepan situasi dimana si comel kesayangan anda menyorok di bawah bonet kereta ataupun di dalam bahagian enjin kereta.

Ada ketikanya kita akan teringat dan ada kalanya kita terlupa untuk memeriksa kereta terlebih dahulu sebelum memulakan perjalanan.

Dalam satu perkongsian yang dibuat Facebook Polis Diraja Malaysia,pegawai polis Inspektor Mohd Syukri Abdul Talib baru-baru ini menjumpai si comel yang yang terperangkap di bahagian dalam keretanya.

Pegawai polis itu kemudiannya bukan saja menyelamatkan si comel tersebut tetapi turut membuat keputusan menamakan kucing itu dengan nama Supima.

Menurut komen yang ditinggalkan beliau di kiriman tersebut, nama Supima dipilih bersempena dengan nama model kereta beliau.

Kucing itu juga katanya kini berada dalam jagaan seorang lagi anggota polis wanita di kem PGA Briged Utara.

Rata-rata netizen yang meninggalkan komen di kiriman tersebut juga turut memuji tindakan murni pegawai polis menyelamatkan si comel tersebut.

Jadi, kepada anda yang mempunyai si comel di rumah, jangan lupa untuk memeriksa kenderaan terlebih dahulu sebelum memulakan perjalanan.

Baca kisah makanan kucing terbiar yang didakwa dicampur dengan ubat sebelum ini yang mendapat kecaman hebat daripada netizen. Klik pautan di bawah untuk membaca.

Netizen Berang Makanan Kucing Terbiar Ini Dicampur Ubat

Kisah Kucing Yang Patah Hati Setelah Tuannya Meninggal Dunia

Hotel Di Jepun Tampil Kelainan Sediakan ‘View’ Kucing Comel Buat Pelanggannya


Kisah Si Salim Yang Tidak Pernah Jemu Mengetuk Pintu Rezeki Di Bumi Asing

Brader ni namanya Salim. Asal Karachi, Pakistan.

Sebagaimana ramai pekerja asing di Malaysia yang mandiri, dia merayau mencari kerja potong rumput dari rumah ke rumah tanpa jemu.

Pada awal dahulu, dia sampai depan pintu pagar tekan loceng.

Bila aku buka pintu tengok dia atas motor siap galas mesin potong rumput, tanpa banyak cakap aku bagitahu; “Rumput belum panjang!”

Beberapa hari kemudian dia datang lagi, aku bagi jawapan sama.Kemudian datang lagi, cikgu pun tolong jawab benda sama.

Ada satu hari dia datang, aku punya malas sampai aku suruh Abdullah tolong bgtau dia; “Belum lagi uncle”.

Sampailah dia datang cuba nasib yang entah kali ke berapa, aku bgtau; “Okay lah you masuk potong”

Mengambil sepotong kata kata; Orang yang tidak jemu mengetuk pintu, akhirnya akan dipelawa masuk.

2-3 kali masa dia datang aku agak jengkel juga. Ya lah baru beberapa hari lepas kau datang aku cakap tak nak lagi, ini kau datang semula.

Tapi dalam sendiri aku berfikir yang dia hanya mencuba nasib, dalam usaha mencari rezeki dengan kudrat yang dia ada.

Akhirnya selepas beberapa kali percubaan, dia dapat juga kerja. Bila dapat, dia buat sungguh sungguh, kerja elok kemas, aku puas hati.

Orang kata nak panjat tangga pertama tu yang susah, tangga seterusnya akan jadi semakin mudah.

Itu lah yang Salim ni buktikan, nak dapat kerja pertama berulang kali dia datang tak putus asa, buat muka senyum, buat muka kesian, buat muka toya.

Apa respon aku bukan isu pada dia, yang dia harap boleh dapat kerja ke tidak dan pagi tadi masuk kali ke-3 dah dia potong rumput rumah aku. Tak perlu datang tercongok tekan loceng dah, dia tunggu je aku panggil bila bila suruh datang.

Tadi lepas siap kerja aku tanya dulu dia kerja di mana? Rupanya Salim ni pernah kerja di Mekah dengan company Bin Laden.

Kerja dia cuci dan servis penghawa dingin di Masjidil Haram.

“Alhamdulillah bos, saya Haji semua sudah selesai,” jelas Salim

Terkenang kalam Tuhan dalam surah Al Muzadallah ayat 11;

Di mana Allah menceritakan tentang orang yang diberi kelapangan, dan diangkat darjat mereka kerana keimanan, serta diteliti setiap pekerjaan yang mereka lakukan.

Pada aku mungkin Salim salah seorang hambaNya yang diberi kelapangan dan diangkat darjat mengerjakan Haji walau sekarang kerjanya hanya mundar mandir mencari job potong rumput dari rumah ke rumah.

Kita pula yang berkeupayaan kerja hebat bukan main ini surat jemputan Tabung Haji pun entah bila nak nampak bayang dengan musim Covid tak sudah macam ni.

Lepas bayar upah, aku tanya Salim; “Ada job di rumah mana lagi hari ni?”

Dia jawab; “Belum ada. Saya balik dulu solat Zuhur, makan kemudian pusing-pusing la cari”

Maka benarlah seperti kata sepotong Hadith Muslim;

“Sesungguhnya Allah tidak melihat kepada rupa dan harta kamu, tetapi Allah melihat kepada hati dan amal kamu”

Baca juga kisah lelaki Bangladesh ini yang pernah dianiaya rakan senegara dalam mencari rezeki di pautan di bawah.

Kisah Seorang Bangladeshi Yang Mahu Mencari Rezeki Dianiaya Oleh Rakan Senegara

Air Milo Jadi Tanda Ingatan, Kisah Pekerja Myanmar Di Malaysia Ini Undang Sebak


Kisah Silam Ayah Buat Saya Mahu Harumkan Namanya Dalam Bidang Sains

Ayah saya bijak orangnya. Saya jenis banyak bertanya soalan dan Ayah saya tidak jemu-jemu menjawab, kadang-kadang banyak juga jawapan yang di‘goreng’ khas untuk memuaskan hati anaknya. Bila Ayah terangkan sesuatu, saya kagum dan saya rasa Ayah saya smart orangnya.

Rupa-rupanya, saya bukan syok sendiri. Apabila kami pulang ke kampung, sedara mara ada yang bertanya pasal anak-anak dan Ayah dengan bangganya mengatakan, “Oh anak saya UPSR dapat 5A, lepas tu sekolah di MRSM.” And the list went on: PMR, SPM, tajaan MARA ke Australia dan sekarang, PhD.

Ayah continues (humble) bragging about me. And sometimes I feel embarrassed. Kemudian ada pakcik-pakcik membalas, “Memanglah anaknya pandai, ayahnya pun pandai jugak”. Rupanya ada cerita di sebalik humble-brag Ayah.

Saya rasa Ayah cuba untuk compensate his shortcomings and ill-fate, sama macam Mahavir Singh Phogat dalam Dangal. Bila saya korek-korek cerita daripada Ayah dan sedara-mara, Ayah dulu selalu berlumba dengan sepupunya untuk dapat tempat pertama dalam kelas. Memang Ayah terkenal sebagai budak pintar dalam kampung.

Kemudian atuk dan nenek ambil langkah besar untuk menyertai rancangan FELDA. Atuk adalah antara orang pertama yang ‘masuk FELDA’. Ayah pun ikut pindah dari kampung ke FELDA. Tanah rancangan FELDA lebih teratur, rumah peneroka berdekatan antara satu sama lain dan anak-anak peneroka ramai yang sebaya.

Ayah seronok dapat ramai kawan memanjat pokok, mandi sungai, mancing ikan dan main biji getah. Dalam masa sama pelajaran Ayah makin merosot. He lost focus in study and he followed the crowd instead of his gut feeling. Besar pengaruh peer pressure!

Antara penyesalan Ayah ialah terus berkerja selepas tamat sekolah. Ramai kawan-kawan Ayah yang lain terus bekerja dan masing-masing seronok dapat pegang duit dan berbelanja. Ayah pun terikut sama.

Padahal, Ayah sangat minat kemahiran bertukang dan sekiranya masa boleh diputar kembali, Ayah akan teruskan menuntut ilmu kemahiran di sekolah vokasional. It’s an investment which will pay off later.

Anyway, Ayah teruskan bekerja dan mencari rezeki untuk kami sekeluarga. At one point, work was super stressful. Tidur dan makan Ayah tak terjaga, Ayah selalu marah-marah dan selalu sakit. Kemudian, saya dapat tahu bahawa Ayah berhenti kerja waktu saya baru mula belajar di Australia.

“Medallists don’t grow on trees, you have to nature them with love, with hard work, with passion,” kata Mahavir.

Saya rasa Ayah lebih yakin dan berani untuk berhenti kerja selepas saya ditawarkan biasiswa MARA. Kalau dicongak-congak, banyak duit Ayah hangus untuk membiayai pelajaran kami adik-beradik, terutama saya. Now that I have my own study fund, Ayah dah tak terbeban dengan yuran pelajaran saya. Terima kasih MARA!

Walaupun saya dan kawan-kawan ‘sesak’ terutamanya apabila kami perlu bayar sewa untuk 5 minggu dalam sebulan (elaun cuma untuk 4 minggu), saya sangat segan untuk minta duit daripada Ayah.

I made a vow to myself to not ask Ayah for any more money when I got scholarship. Saya berjimat simpan duit untuk beli tiket flight waktu cuti semester. Tapi apabila saya pulang bercuti, duit jajan Ayah yang bayar.

I’m not a medallist, but I carry Ayah’s spirit and his name in me.

Waktu di Australia, baru saya perasan yang orang putih gunakan sistem nama keluarga. Kita di Malaysia berbin atau berbinti bapa. Dalam borang, saya tulis Abdul Bahar sebagai family name, walaupun sebenarnya Abdul Bahar ialah nama Ayah, bukan nama keluarga.

Mengikut sistem ini, banyak urusan formal menggunakan nama Ayah. Contohnya, orang Australia akan tulis “Dear Miss Abdul Bahar” dalam bil dan surat. Disebabkan itu, saya mendapat ilham untuk teruskan legasi Ayah dan harumkan nama Ayah.

Saya gunakan peluang belajar di Australia sepenuhnya dan saya berjaya mendapat first class Honours. Selain saya, ramai juga pelajar Malaysia yang terpilih sebagai Distinguished Scholars.

Kemudian saya sambung belajar PhD. Setelah tiga tahun berhempas-pulas, our research paper was published in an international journal. Alhamdulillah!

Ada masanya saya sangat penat dan hampir berputus asa sewaktu buat pembetulan untuk paper ini, tapi saya teruskan juga. Saya nekad mahu publish paper sebab mahu lakar nama saya dan nama Ayah dalam dunia akademik dan sains. Sekarang, apabila ada saintis lain mahu rujuk pada paper saya, mereka akan gunakan nama Ayah.

Kalaulah saya seorang usahawan kaya-raya, mungkin saya akan beli bangunan dan namakan bangunan tu sempena nama Ayah ataupun menang pingat emas di sukan olimpik seperti Geeta dan Babita.

Sebagai saintis, inilah yang saya termampu. Saya mahu nama Ayah terkenal di dunia sains. Insya-Allah saya akan teruskan legasi Ayah dan publish lebih banyak papers (Bahar et al.) with high-quality research.

Saya doakan Ayah sihat, ceria dan panjang umur. Saya mahu anak-anak saya nanti rapat dengan Ayah dan warisi semangat Ayah and his wisdom. Ayah belum lagi ada rezeki menimang cucu, tapi Ayah dah siap bina kandang kambing dan bela kambing untuk aqiqah cucu. Soon Ayah, soon!

Ps: Saya baru tahu yang saya sebenarnya tak layak masuk MRSM selepas UPSR. Rupa-rupanya Ayah berulang-alik ke Kuala Lumpur, naik turun pejabat MARA untuk buat rayuan supaya MARA luluskan permohonan MRSM saya.


10 Alasan Kenapa Wanita Yang Gemar Travel Memang Hebat

Nota Editor: 10 alasan kenapa wanita yang gemar travel itu hebat telah ini disiarkan di Phinemo.com, laman web travel daripada Indonesia. Kami kongsikan semula di sini mengikut gaya bahasa Vocket dengan izin daripada penulis asal Shabara Wicaksono. Katanya cewek yang suka travelling emang keren.

Ada beberapa bukti bahawa gadis dan wanita yang suka travel itu bagus.

Sewaktu travel tentu saja terasa penatnya kerana barang yang dibawa di dalam backpack sama berat dengan beg yang dipikul oleh lelaki. Tapi selalunya gadis yang suka travel tak mudah mengeluh dan merengek kepada rakan lelaki dan pasangan mereka untuk meminta dibawakan barangnya.

Gadis dan wanita traveller bukanlah jenis yang hanya mengikut team atau group yang sudah ada itinerari perjalanan mereka.

Si gadis traveller selalunya mempunyai rancangan sendiri dan tidak menunggu sehingga mempunyai kawan yang ramai untuk mula travel. Baginya travel sendiri atau dalam kumpulan kecil bukanlah satu masalah.

Anda mungkin akan mendapat berbagai macam gelaran daripada orang di sekeliling baik positif atau negatif. Anda tidak peduli dan ambil kisah dengan hal itu.

Mungkin ada antara gadis traveller yang menerima berbagai tanggapan dan pandangan – positif dan negatif. Selalunya yang negatif itu diabaikan saja.

Pendek kata tiada yang boleh memaksa anda untuk melakukan berbagai perkara positif.

Mengenali berbagai ragam manusia sewaktu travel membentuk si gadis dan wanita memiliki peribadi yang hebat.

Malahan tanpa ragu anda boleh merasakan jika orang di sebelah sewaktu di dalam bas adalah orang yang boleh anda sapa dan tanya beberapa soalan tentang lokasi setempat meskipun tidak saling mengenali.

Baca: Gadis Ini Berkongsi Itinerari Lengkap Travel Dengan Keretapi Dari Malaysia Ke Chiang Mai

5. Anda ada pandangan sendiri tentang apa itu ‘cantik’

Pengalaman sewaktu travel dengan membawa barang seminima mungkin menjadikan anda tidak begitu menghiraukan berbagai iklan barangan kosmetik. Yang penting bagi anda adalah yang mudah, ringan dan cepat agar perjalanan anda on time dan tidak terlewat kerana hal-hal yang remeh.

Perjalanan sewaktu travel menjadikan peribadi anda simple dan tidak terlalu menekankan hal yang remeh temeh. Terdengar bunyi kentut dan sendawa? Itu hal remeh yang pastinya tidak akan anda ambil pusing.

7. Tidak menulis status meroyan / ratapan hati di media sosial

Anda lebih gemar menulis kisah perjalanan dan pengalaman sewaktu travel berbanding menulis curahan hati di media sosial semata-mata untuk mendapat simpati orang lain.

Jika orang lain sibuk bercerita tentang mahu ke mana, sedang lakukan apa, memberitahu sudah makan atau belum dan berbagai hal remeh, anda sebaliknya bebas untuk pack barang dan pergi tanpa apa-apa update di media.

Tiba-tiba anda sudah sampai ke satu destinasi dan menikmatinya dengan gembira.

Wanida dan gadis yang suka travel memiliki wawasan lebih luas berbanding  perempuan kebanyakan. Berbagai ilmu dan pengalaman baru yang ditemui sewaktu travel menjadikan diri anda lebih terkehadapan.

Travel juga mengajar anda menjadi lebih bijak membawa dan menyesuaikan diri mengikut suasana dan situasi di lokasi yang dikunjungi.

10. Menjadi inspirasi kepada wanita lain

Percayalah ramai wanita yang ingin melakukan hal sama seperti yang anda lakukan. Semua kisah perjalanan anda akan menjadi inspirasi kepada wanita lain yang bakal melangkahkan kakinya keluar rumah untuk travel.

Baca lagi: Setelah Setahun Travel, Gadis Ini Berkongsi Rahsia Bagaimana Beliau Menabung

LIKE dan FOLLOW Vocket di Facebook serta Instagram


10 Perkara Tentang Bisnes Anak Muda Kena Tahu

Apabila berkata tentang bisnes, lebih ramai terbayang betapa banyaknya duit dijana daripada berbisnes, dan betapa seksinya kehidupan dipenuhi dengan rumah besar, kereta mewah, pakaian designer, dan segala-gala permainan yang boleh dibeli dengan duit.

The truth is, entrepreneurship is not about that.

Ini 10 perkara anak muda kena tahu semasa hendak berbisnes:

Bisnes adalah tentang menyelesaikan masalah dan memberi nilai.

Kadang kala, masalahnya nampak kecil sahaja. Tetapi rupa-rupanya ia adalah masalah yang dilalui oleh ramai orang, dan ramai mahukan penyelesaian.

Saya masih ingat beberapa tahun dahulu, saya pernah terfikir, “Kenapalah tiada buku non-fiction berkualiti ditulis dalam Bahasa Melayu?” Setahun dua selepas itu, PTS meletup-letup mengeluarkan buku-buku bisnes dan kewangan peribadi berbahasa Melayu yang berkualiti tinggi.

Walaupun rata-rata rakyat Malaysia mahir berbahasa Inggeris, PTS menyelesaikan masalah craving pembaca yang suka membaca dalam Bahasa Melayu.

Ramai sangkakan bisnes ini adalah tentang bersaing-saing. Walaupun ada ‘sedikit’ kebenaran, tetapi persaingan tidak patut menjadi fokus utama seorang usahawan.

Jadi, apa fokus utama seorang usahawan?

Seperti yang dinyatakan dalam poin pertama, fokus utama berbisnes adalah mencipta dan memberi nilai.

Ketika Vocket Talk pertama dan Vocket Talk kedua, Tuan Fazli Abdul Latif dari Empayar Kukubesi dan Dr Faiz I. Anuar dari Abstrax Jingga pernah ditanya tentang risiko design t-shirt mereka ditiru orang.

Kagumnya, walaupun di dua tempat berbeza, pada masa berbeza, kedua-dua mereka berkata tentang penyelesaian yang sama. Mereka tidak sibuk mengejar dan memburu lanun-lanun yang mencetak rompak karya syarikat mereka.

Tetapi mereka terus mencipta nilai-nilai baru dengan mengeluarkan pakaian-pakaian dengan design baru.

Apabila melihat kekayaan yang sedang dimiliki orang bisnes yang sudah berjaya, jangan tertipu!

Sebelum dia ketawa, berapa ribu kali agaknya dia menangis dahulu.

Entah-entah dalam senyumannya yang sekarang pun, sebenarnya dia sedang berduka lara di dalam hati.

Sales jatuh, GST, tak dapat beri kenaikan gaji dan bonus kepada pekerja, adalah di antara cabaran-cabaran yang sedang berlaku kepada banyak bisnes kebelakangan ini.

Kalau kau ingat bisnes ini semuanya muluk-muluk, kau silap.

Hormat-menghormati ada tempat yang tinggi dalam budaya orang Malaysia. Salah satu sifat hormat-menghormati orang bisnes boleh lakukan adalah, jangan mencela orang yang makan gaji secara halal.

Kerana akhirnya, bisnes yang baik didokongi oleh sistem-sistem dan amalan-amalan yang baik.

Kerana akhirnya, bisnes yang baik didokongi oleh staf-staf yang kuat berusaha.

Salah satu amalan yang baik yang wajib dilakukan dalam bisnes, adalah mengambil gaji.

Tidak kiralah sama ada kau founder ke, CEO ke, shareholder ke, director ke, duit bisnes bukan duit kau. Duit syarikat adalah duit syarikat. Duit kau adalah duit gaji kau.

Tidak dinafikan hidup berbisnes ini memiliki flexibility.

Dapat tentukan mana hendak bekerja, bila hendak bekerja. Tidak perlu menempuh jem. Boleh bekerja di rumah setiap masa.

Akan tetapi apabila berbisnes, kita tidak terlepas daripada rutin. Bila waktu terbaik jual barang, bila tarikh terbaik jual barang.

Nak tak nak, kita kena juga mengikut masa orang lain, yakni, pelanggan kita.

Pernah tengok orang jual kacang, 10 tahun berniaga, saiz bisnes besar itu je?

Pernah tengok orang jual burger tetapi akhirnya saiz bisnes sampai berbilion ringgit?

Apa beza kedua-dua entiti perniagaan ini?

Satunya, fokus untuk membuat duit.

Lagi satu, fokus untuk membesarkan bisnes.

Ketika Datuk Ramly Mokni bermula, beliau pergi daripada satu kedai ke satu kedai untuk meluaskan jaringan jualan produknya. Beliau lebih menekankan aspek channel untuk menguasai pasaran, berbanding membuat jualan di tempat yang sama setiap hari.

Kerana itulah kita boleh nampak Burger Ramly di mana-mana sahaja.

Semasa bermula, memang biasa bermula seorang-seorang. Tetapi apabila bisnes mula berkembang, amat sukar untuk melakukannya bersendirian. Memilih ahli tim yang baik amat penting untuk bisnes terus berkembang.

Bagi bisnes trading dan jualan terus ke pelanggan, staf-staf terawal yang diperlukan, adalah staf sales, sales dan sales. Untuk bahagian sokongan seperti sumber manusia dan kewangan, syarikat boleh outsource kerja-kerja ini pada mulanya, dan apabila syarikat telah berkembang besar, barulah boleh difikirkan strategi yang lebih baik.

Tidak seperti tanggapan orang ramai, duit bukan modal utama untuk berbisnes.

Modal diri, modal sosial, modal ilmu dan modal kemahiran adalah 4 lagi modal yang dapat digunakan menggantikan wang sebagai modal memulakan perniagaan.

Bermula sebagai ejen, buat perniagaan dropship dan menawarkan perkhidmatan adalah di antara perniagaan yang boleh dimulakan dengan modal rendah atau modal sifar.

Pernah dengar cerita businessman muflis, tetapi cepat je naik balik? Kenapa?

Kerana dia ada kawan-kawan (modal sosial), pengetahuan dan pengalaman (modal ilmu dan kemahiran) yang menyokong dia naik semula, setinggi dahulu, atau lebih tinggi berbanding sebelumnya.

Jangan memulakan bisnes kerana ada duit. Takutnya, untung tak ada, modal terbakar begitu sahaja. Adalah lebih penting menguasai ilmu bisnes dahulu sebelum membakar duit untuk memulakan bisnes.

Bagaimana hendak mendapat ilmu atau insider knowledge daripada sesuatu bisnes?

Jawapannya, berkulilah. Berkuli bermaksud menggunakan masa setahun dua untuk memahami in and out perniagaan yang mahu diceburi.

Paling baik, pilihlah syarikat kecil di mana anda boleh belajar 1001 perniagaan yang diminati. Lakukan kerja-kerja berbeza untuk menguasai ilmu dan skil berbeza.

Berkawan-kawanlah dengan bos, vendor dan orang sekeliling. Mereka mungkin menjadi tulang belakang apabila anda memulakan bisnes anda sendiri kelak.

Apabila berbisnes, rancanglah perniagaan yang boleh diwariskan kepada anak-anak. Berkawan-kawan dengan orang bisnes atau staf syarikat lain untuk mempelajari ilmu bisnes dan ilmu pengurusan bisnes yang betul.

Bangunkan SOP (Standard Operating Procedure) termasuklah SOP kewangan dan pemasaran.

Besarkan kantung syarikat, jangan merompak wang syarikat, jangan takut bayar cukai, rancang supaya perjalanan kewangan syarikat menjadi sangat baik sehingga boleh diaudit oleh syarikat audit bertaraf A, dan berusahalah sehingga syarikat mampu membayar sebanyak-banyak zakat.

Nurulwahida Othman adalah salah seorang pengasas bersama The Vocket. Beliau merupakan salah seorang panelis dalam forum bertajuk Skil Kolaborasi Dalam Bisnes bersempena Kongres Sekolah Bisnes pada 2 dan 3 April ini di TM Convention Centre, Kuala Lumpur.

Khas untuk pembaca Vocket yang mahu hadir, anda layak dapatkan diskaun sebanyak RM100 dengan menggunakan kupon kod ‘VOCKET‘ ketika mahu membuat pembayaran tiket di laman Evenesis. Dapatkan tiket anda di sini.

BACA: Punca Usahawan Ini Tidak Gentar Apabila Pekerja Bagus Berhenti Kerja


6 Cara Yang Boleh Anda Lakukan Agar Dapat Peluang Baca Lebih Banyak Buku

Bagi yang gemar ke pesta buku dan membli buku, adakal bukan semua buku yang dibeli dapat dihabiskan bacaannya.

Kekangan masa dan mungkin juga tugas dan tanggungjawab menjadi penghalang untuk anda membaca buku dengan lebih banyak. Berikut 6 cara untuk anda praktiskan agar dapat meluangkan masa untuk membaca buku setiap hari.

Jadikan kebiasaan untuk membawa buku bacaan anda ke mana sahaja anda keluar, samada keluar bersantai, bertemu kawan, ke shopping complex, ke taman dan lain lain.

Ini kerana, anda pasti akan mempunyai masa senggang untuk anda selitkan masa membaca buku yang di bawa.

Waktu menunggu kawan, ketika menunggu makanan tiba, di dalam kenderaan awam, sambil minum santai di kopitiam dan sedang beratur. Tanpa sedar, waktu terkumpul boleh mencecah 30 minit!

Kami tertarik dengan gambar iklan beg tangan jenama Mizzue yang agak kerap menggandingkan buku atau majalah dan beg tangan yang elegan. Tanpa sedar, ia seolah olah memberi galakkan agar wanita sentiasa membawa buku dalam beg tangan masing-masing. Kredit gambar: www.mizzue.com.my.

2. Sediakan Buku Yang Akan Di Baca Seterusnya

Ini adalah antara sebab mengapa para ulat buku perlu selalu membeli lebih dari satu buah buku.

Ketika anda sedang membaca sesebuah buku, pastikan anda sudah ada 2-3 pilihan buku lain yang menanti untuk di baca seterusnya. Ini dapat menjimatkan masa anda, tidak perlu tunggu lama untuk membaca buku seterusnya.

Yang lebih baik ialah jika anda telah pun meletakkan plan tajuk & bilangan buku yang ingin anda baca setiap bulan dan dalam setahun.

Pastikan anda telah membeli buku-buku yang ingin di baca pada setiap awal bulan. Jika anda ada masalah untuk menghabiskan bacaan buku-buku yang telah diberi, langkah mudah ini dapat membantu anda.

3. Blok 30 Minit Minimum Sehari Untuk Membaca Buku

Mungkin terma ‘Date With My Book’ adalah paling sesuai untuk menggambarkan langkah ini. Setkan tempoh 30 minit minimum dalam sehari dengan menggunakan kalendar di smart phone anda.

Tidak perlu letakkan perubahan yang terlaulu drastik. Cuba selitkan masa ini ketika anda dalam kenderaan awam, selepas solat subuh, sebelum atau selepas makan tengahari atau sebelum tidur.

Pastikan perubahan minimal dalam jadual harian anda agar ia tidak menjadi beban ketara yang menyebabkan anda sukar konsisten.

4. Berhenti Membaca Buku Yang Tidak Menarik Minat Anda

Adakalanya, kita membaca sesebuah buku kerana minat pada genre, ingin mencuba genre baru, atau kerana sikap ingin tahu tentang sesuatu fakta (kebiasannya jika anda membaca genre bukan fiksyen).

Atau pun ingin menikmati kisah fiksyen melalui novel. Jika anda gagal mengekalkan minat untuk meneruskan pembacaan anda, jangan teragak-agak untuk berhenti membaca buku tersebut dan berpindah membaca buku seterusnya.

Membaca buku seharusnya satu proses yang menyeronokkan dan menambah nilai kepada diri.

5. Kongsikan Log Bacaan & Reviu Buku Bacaan Anda

Anda pasti akan terkejut dengan feedback yang anda terima dari kenalan anda apabila anda kerap berkongsi log bacaan anda, contohnya di media sosial.

Biasakan diri anda berkongsi bacaan semasa anda (popular dengan #currentlyreading), atau senarai bacaan bulanan anda (popular dengan #booksofthemonth) dan seterusnya menulis riviu ringkas tentang buku yang telah di baca.

Paling tidak, anda telah memberi inspirasi kepada kenalan anda untuk menjadikan membaca buku satu hobi.

Mark Zuckerberg juga telah lakukan aktiviti perkongsian ini melalui A Year of Books. Ia sangat memberi impact positif, hingga menaikkan jualan buku buku yang dipilih beliau!

Pecinta buku zaman sekarang amat beruntung sekali kerana banyak platform boleh digunakan untuk saling menginspirasi, saling bertukar pendapat dan idea berkenaan buku.

Antara laman media sosial yang paling popular dikalangan pecinta buku ialah Goodreads.com. Goodreads boleh di akses melalui dekstop atau applikasi di smartphone anda.

Platform Goodreads mempunyai serba serbi kemudahan yang diperlukan.

Bermula dari kemudahan mengurus senarai bacaan anda, menulis serta membaca reviu buku, mengikut perkembangan penulis kegemaran, mendapatkan rekomendasi buku, perbincangan dalam kelab buku dan mendapat idea bacaan kenalan lain.

Baca lagi: Berjaya Membaca Lebih 70 Buah Buku Dalam Masa Setahun,  Ini 7 Tip Daripada Lelaki Ini


Suami Isteri Ini Sanggup Kekal Memandu Kancil Demi Menambah Nilai Hartanah Mereka

Nota Editor: Kisah menarik tentang Puan Liana dan pasangannya ini telah dikongsikan di FB Wall Azizul Azli Ahmad, seorang pensyarah UiTM yang banyak berkongsi tentang pengurusan kewangan peribadi dan juga penulis buku Mudahnya Beli Rumah. Semoga kisah ini memberi inspirasi untuk anda juga turut berminat dalam pelaburan hartanah. Inilah namanya ‘menangguh kepuasan’.

SURAT KEKAL PAKAI KANCIL UNTUK BELI 5 HARTANAH

Saya rasa cerita saya ni lain sikit dari orang lain. Saya berkahwin semasa umur 22 tahun. Betul-betul baru habis belajar masa tu. Kahwin sebulan lepas tu konvo. Tapi masa saya kahwin, suami dah beli rumah dulu.

Sebab jarak umur kami agak berbeza dalam masa 5 tahun kahwin kami cuba habiskan hutang rumah pertama ni.

Alhamdulillah 5 tahun umur perkahwinan hutang rumah pertama sudah settle. Tahun ke 6 berkahwin umur saya 28 tahun kami beli 2 unit apartment di hot area (seorang sebiji) hasil duit simpanan masing-masing dan part time job. So masa umur saya 28 tahun, kami berjaya memiliki 3 property (1 landed, 2 apartment medium cost).

2 tahun kemudian iaitu tahun ini (2015) alhamdulillah kami berjaya lagi membeli 2 unit commercial lot di prime area (undercon). So total property kami dalam masa 8 tahun ni sebanyak 5 biji.

Saya mula menabung sejak umur 22 tahun. ASB loan 200k. Dapat dividen hujung tahun buat settle hutang rumah dan buat modal beli rumah  baru disamping tu saya ada buat bisnes part time untuk mempercepatkan modal untuk tambah property.

Jenis kediaman yang telah dibeli sehingga kini :
1. Landed 2 storey – 1 biji
2. Apartment – 2 biji
3. Shop lot – 2 biji

Harga kediaman pertama masa umur 21 tahun- masa beli 250k, harga pasaran sekarang 650k.

Apa yang menjadi inspirasi untuk beli rumah di masa muda.

Inspirasi saya nak memiliki sekurang-kurangnya 20 biji property sebelum umur 40 tahun atau nak jadi jutawan masa umur 40 tahun dan hasil daripada rumah tersebut boleh buat duit pencen, hehe.

Cabaran dan kesukaran membeli kediaman pertama – menahan nafsu untuk membeli kereta baru.

Saya pakai kancil sejak belajar sampai kahwin. 7 tahun baru tukar kereta baru tu pun kereta kecil juga.

LIKE dan FOLLOW Vocket di Facebook serta Instagram


Kisah Panggilan ‘Handphone’ Untuk Suami Kaya Yang Mencuit Hati

Dewasa ini penggunaan handphone sudah menjadi satu keperluan tanpa mengira golongan dan pendapatan.

Kami bawakan kisah panggilan ‘handphone’ untuk suami kaya di bawah untuk anda sebagai hiburan di hujung minggu.

BACA: Suami Temui $95,000 Milik Isteri Lepas 50 Tahun Berkahwi, Kisah Disebaliknya Mencuit Hati

BACA juga:  Mesej Yearbook Remaja Ini Menjadi Viral Di Internet Kerana Satu Sebab Penting


Kisah Sweet Pertemuan Pertama Jan & Nana

Video ini mengisahkan tentang pertemuan seorang lelaki yang kacak dan ringkas tetapi tidak begitu bertuah dalam percintaan. Jan akhirnya bertemu dengan cinta hatinya, Nana. Pertemuan pertama mereka yang diatur oleh dua rakan baik mereka. Pada awalnya Nana menolak tetapi oleh kerana pujukan rakan baiknya dan pelawaan makan percuma akhirnya Nana bersetuju dengan pertemuan tersebut. Saksikan kisah percintaan manis ini selanjutnya di bawah:

“Are you sure? We are still getting to know each other.”

“Yes..”

“..I’m very sure about my question..”

“..And we have the rest of our lives to get to know each other..”

Sweet.

BACA: Pasangan Muda Disolek Seperti Umur 90-an Dan Cinta Mereka Diuji

BACA Lagi: Cinta Jarak Jauh Ini Simbolik Yang Mencuit Hati Rakyat Malaysia Yang Mahukan MAS Tetap Terbang Tinggi


Kami Percaya Tak Ramai Yang Sanggup Buat Kerja Seperti Lelaki Ini Sewaktu Travel

Nota Editor: Tidak semuanya seronok sewaktu travel. Apatah lagi bagi mereka yang telah mengambil keputusan untuk berhenti kerja dan meninggalkan segala keselesaan yang ada semata-mata untuk travel dalam tempoh yang lama.

Kali ini kami ingin berkongsi pengalaman Mazlan Zonan yang telah bekerja secara sambilan sewaktu travel di Korea Selatan. Semoga coretan ini dapat mengetengahkan sisi berbeza tentang tanggapan travel bagi individu yang menyangka semuanya manis. Benarlah, tak semua traveller itu kaya raya dengan wang, tapi  mereka kaya dengan kisah dan pengalaman.

Merujuk article “pasangan berhenti kerja dan travel bertahun-tahun end up poor dan cuci jamban” yang ada seorang sahabat tag aku beberapa hari lepas. Aku pun ade cerita tentang ini.

Aku tak nak comfort korang dengan gambar-dengan travel aku yang buat korang jeles. Yang buat korang cakap aku manusia paling bahagia dalam dunia ni sebab travel non stop. Kali ni another side of my travelling story.

Aku sampai-sampai Korea aku terus kerja. Hari ke 3 aku dah kerja dengan guesthouse (GH). Jangan salah paham ni bukan guesthouse yang hostel yang orang cek in sewa bilik. Ini guesthouse yang orang sewa untuk satu rumah untuk buat party. Geng BBM yang awal-awal pernah jumpa aku kat Korea aku ada invite pergi GH tu. Boss aku ada 2 GH satu banglo 2 tingkat and satu penthouse di kawasan Iteawon.

Untuk makluman Korean sangat suka berparty. Hampir setiap malam dia orang mabuk. So setiap hari GH bos aku ni akan di booking untuk party. Kerja aku tak lama. Start guest check out pukul 11 pagi sampai pukul 3 petang masa guest baru check in.

Baca: Bagaimana Lelaki Ini ‘Hitchhike’ 9 Bulan Di Eropah Dan Lebih 2 Tahun Mengembara Tanpa Mempunyai Apa Apa

Gambar tu benda-benda yang aku pernah jumpa dan kedaan GH yang aku kemas. Banyak soju (arak Korea) dengan beer. Hahahahhaha!

Jangan tanya apa benda kat penjuru bawah kanan gambar tu kalau tak nak kena penerajang.

Selama aku kerja dengan GH ni macam-macam benda aku pernah jumpa. Kondom terpakai tu perkara biasa. Dildo. Paling best jumpa jam dan duit. Makanan macam aiskrim Haagen Dazs. Minuman bikarbonat dan jus-jus yang tak bukak. Tu semua sisa-sisa party.

Of course cuci jamban part of aku punya kerja. Hahahahha nasib la. At least aku cuci kat Korea. Obersea kata orang, hahahaha!

So far tak ada la aku jumpa ikan keli dalam jamban tu. Paling worst pun muntah la. Selimut penuh ngan muntah,  dalam bathtub penuh dengan tuala-tuala dan muntah. Itu je la paling jijik pun.

Paling bangsat perangai Korean ni bila dia party botol-botol arak banyak gila. Aku yang kena kutip bawak keluar dari GH. Aku yang cuci lap muntah-muntah dia orang. Hahahhah! So sad.

By the way bos aku bagi tempat tinggal. Dan jaraknya 10km untuk ke dua-dua GH dan balik semula ke rumah. Dengan keadaan Itaewon yang berbukit gila-gila sampai 90 darjah. Aku rasa Spiderman punya kereta yang lalu 90 darjah tu padahal time aku sampai Korea tu baru sebulan lebih aku keluar hospital sebab operate kaki aku keluarkan besi. Berjalan la aku hari-hari dengan kaki berbalut kat tengah-tengah bandar Seoul tu sejuk-sejuk.

Tapi teruk-teruk kerja aku cuci jamban tu pun kadang-kadang aku enjoy gak makan cheese ball sambil layan movie kat penthouse. TV besar gajah, makanan semua ada. Tuna satu tin besar macam-macam cara aku masak tuna tu dengan telur. Hahahha! Nasib baik aku rajin masak.

Aku buat semua ni untuk pengalaman. At least aku merasa duduk kat bawah. In case aku jatuh tersungkur tak ada la aku melatah.

Baca lagi: Tak Perlu Tunggu Kaya Untuk Travel. Lelaki Ini Telah Buktikan

LIKE dan FOLLOW Vocket di Facebook serta Instagram


Kisah Taugeh Ini Akan Membuatkan Anda Berasa Malu Untuk Berputus Asa

Ini adalah video inspirasi yang sama seperti cerita nenas yang pernah kami kongsikan sebelum ini.

Mesej kali ini adalah “Kita Boleh Cuba”. Sikap positif ibunya yang tidak serik mencuba mempengaruhi keperibadian anaknya untuk membesar menjadi orang yang berjaya.

Untuk rekod, video ini adalah berdasarkan kisah benar. Ju ataupun nama sebenarnya Netnapa Saelee kini adalah seorang pensyarah di Universiti Thaksin di Wilayah Pattalung. Beliau telah terpilih sebagai Saintis Kehormat untuk berkerja di pusat penyelidikan di Sweden.

p/s : Kami sedikit sebak menonton video ini. Orang Thailand memang berbakat menghasilkan video yang menusuk kalbu.


Kisah Tauladan Pelajar Buat Part Time Bantu Makcik Kantin Berniaga

Pasti anda masih ingat apa yang anda lakukan ketika waktu rehat zaman sekolah dahulu. Adakah anda hanya makan di kantin atau bermain kejar-kejar di padang sekolah atau hanya berborak kosong bersama rakan-rakan?

Ini satu kisah yang pasti dapat memberikan inspirasi kepada pelajar-pelajar yang masih di bangku sekolah. Perkongsian kisah rare ini dikongsikan oleh Redzwan Azizan di Facebook miliknya.

Redzwan Azizan berasa kagum dengan semangat dan sikap yang ditunjukkan oleh seorang pelajar ketika dia berkunjung ke SMK Bintang Utara sebelum ini. Pelajar tersebut membantu makcik kantin menjual roll dan ayam gunting ini bernama Hau.

Menariknya, pelajar tersebut menggunakan masa rehatnya dengan aktiviti yang bermanfaat iaitu mempraktiskan ilmu berniaga di mana segelintir pelajar lain dapat berehat pada waktu terluang mereka. Waktu rehatnya digunakan untuk bekerja dengan makcik kantin tersebut.

Lalu, Redzwan bertanya kepada makcik kantin tersebut sama ada Hau bekerja part time dengannya. Jawapan yang diberikan makcik kantin cukup mengejutkan kerana Hau secara sukarela ingin bekerja dan tidak meminta upah.

Menurut makcik kantin itu, bapa Hau seorang peniaga juga dan upah yang makcik itu berikan adalah membenarkan Hau untuk makan apa sahaja yang ada di kantin jika dia mahu.

Bagi Redzwan, dia melihat situasi ini dari sudut yang positif. Walaupun Hau orang Cina, tetapi dia sanggup membantu makcik berbangsa Melayu. Malah, dia juga peka dengan soal makanan, di mana dia memakai glove dan serius dalam penyediaan makanan.

Selain itu, walaupun pelajar sebaya, senior dan junior beratur panjang, Hau tenang menyiapkan pesanan dan kekal dengan senyuman. Tidak ramai pelajar di Malaysia ini yang mempunyai sikap positif sebegini. Pengurusan masa, kemahiran interpersonal dan kemahiran berniaga diri dapat diperbaiki dan dipertingkatkan.

Semoga perkongsian ini dapat memberikan inspirasi kepada anda di luar sana dan sikapnya dapat dijadikan contoh kepada anak-anak anda.


Tindakan Seorang Pemuda Kepada Lelaki Tua Cina Di Restoran KFC Mendapat Pujian Ramai

Nota Editor: Kisah benar yang menarik ini asalnya telah dikongsikan di fb wall Riff Mohd. Kami kongsikan semula di sini dengan harapan ia menjadi antara kisah teladan yang wajar dicontohi oleh kita, rakyat Malaysia yang hidup berbilang kaum dan agama.

Aku lihat seorang hamba Allah, sedang beratur di KFC. Tinggal lagi seorang di dalam barisan, tibalah giliran dia. Kemudian dia menoleh ke belakang, 13 orang dalam barisan. Dia terlihat seorang uncle berdiri beratur sama, dan cucunya sedang bermain bersama si nenek.

Sewaktu tiba giliran hamba Allah untuk buat order, dia melambai uncle tersebut.

“Uncle boleh buat order dulu, kita tukar tempat, saya sambung baris uncle.”

Hamba Allah tersebut pun berjalan beratur di barisan belakang.

“Terima kasih semua, maaf melambatkan.” katanya.

Belum lama dia beratur, seorang abang datang ke belakang dan menarik tangan hamba Allah tersebut.

“Bro, you pergi baris depan buat you punya order.” kata abang tersebut

“Eh, tak apa bang, ramai yang beratur dari tadi, saya tak berebut. Tak apa, tak apa.”

Kemudian hamba Allah tersentap. Beberapa bersuara.

“Tak apa adik, you ambik akak punya baris.”

“I’ll give you my queue, I’m not in rush.”

“Bro, pegi balik depan bro nanti kami tak buat order.”

Dan banyakan memandang, hamba Allah segan dan rasa terharu. Dia pun akur dan kembali di dalam baris.

“You semua hati banyak mulia. Thank you. This is Malaysia.” kata uncle sambil membawa snack plate butter garlic chicken buat cucunya.

In shaa Allah, jangan segan untuk mendahulukan mereka yang tua, kurang upaya dan ibu mengandung.

Kita semua Malaysia, kita semua cantik luar dan dalam.

LIKE dan FOLLOW Vocket di Facebook serta Instagram


Kisah Telur Ayam Ini Buat Kami Tersedar Pada Sesuatu. Usahawan Perlu Baca

Pernahkah anda rasakan pada satu ketika banyak sekali pilihan dan peluang buat duit yang muncul di depan mata?

Bermacam-macam peluang anda nampak. Kawan A buat hartanah meletup-letup, kawan B buat duit dengan emas, kawan C pula kaya raya hasil bisnes online.

Dan anda pula? Kalau boleh nak tau dan nak buat semua. Boleh lah kaya cepat sikit.

Kami ingin kongsikan kisah “fokus pada telur sendiri” hasil perkongsian Tuan Umar Taib ini sebagai pengajaran.

Ciki sedang mengeram telurnya yang sebiji.

Pandang sebelah. Eh sarang sebelah ada 2 biji telur. Kalau aku eram lagi banyak anak aku.

Ciki angkat bontot dan pindah ke sarang sebelah.

Pandang sebelah. Eh sarang sebelah ada 4 biji telur. Kalau aku eram lagi banyak anak aku.

Pandang sebelah. Eh sarang sebelah ada 6 biji telur. Kalau aku eram lagi banyak anak aku.

Tiba-tiba Pak Akob datang. Masuk reban dan ambil telur. Untuk dibuat telur dadar, telur mata kerbau, telur separuh masak dan char kuey teow telur dibasuh.

Aduh. Ciki menyesal. Kalau aku duduk mengeram diam-diam kat telur dulu, mesti sempat menetas. Walaupun sebiji.

Pengajarannya, fokus dan buat satu persatu


Kisah Tetamu Ini Mungkin Boleh Jadi Panduan Buat Anda Yang Menyewa Rumah Di AirBnB

Malam tadi saya dapat panggilan daripada seorang rakan hos yang memaklumkan bahawa tetamu beliau ingin membatalkan tempahan penginapan, hanya selepas beberapa jam ‘check-in’.

Alasan si tetamu, unit yang ditempah terlalu kecil dan kelengkapan perabot pula kelihatan agak lama. Tetamu dari Timur Tengah ini juga meminta agar dapat diberikan ‘full refund’ untuk kos tempahan penginapannya selama sebulan di KL.

Pada pandangan saya, alasan yang diberikan oleh tetamu ini tidak begitu kukuh apabila membatalkan tempahan di saat akhir.

Pada peringkat awal, tetamu ini sepatutnya telah melihat sendiri gambar-gambar unit penginapan dengan teliti serta berkomunikasi dengan hos sebelum membuat tempahan.

Memandangkan tetamu ini tidak mempunyai pengalaman menggunakan AirBnB sebelum ini, dia juga tidak menghubungi AirBnB untuk memaklumkan tindakan membatalkan tempahan.

Baca: Rahsia Bagaimana Gadis Ini Travel Sambil Jana Pendapatan Melalui AirBnB

Maka selepas tempoh 24 jam proses ‘check-in’ berlaku, bayaran telahpun dibuat oleh AirBnB kepada rakan saya.

Apabila berlaku sebarang pertikaian atau ‘dispute’ dalam tempoh 24 jam (perlu dilaporkan), AirBnB akan berperanan sebagai ‘orang tengah’ untuk membuat pertimbangan dan memberikan keputusan sama ada pembatalan tempahan wajar dibuat atau sebaliknya.

AirBnB mempunyai 3 standard polisi pembatalan (cancellation policy) yang boleh dipilih oleh hos iaitu ‘Flexible, Moderate, dan Strict’.

Apabila hos memilih salah satu daripada polisi ini, ia akan melindungi mereka apabila tetamu membuat pembatalan pada saat akhir seperti kes di atas. Bagi setiap polisi pembatalan, terdapat beberapa perlindungan seperti berikut:

i. Flexible Policy -‘Refund’ penuh sehari sebelum ketibaan (kecuali servis fee AirBnB)

ii. Moderate Policy – ‘Refund’ penuh sehingga 5 hari sebelum ketibaan (kecuali servis fee AirBnB)

iii. Strict Policy – ‘Refund’ 50% sehingga seminggu sebelum ketibaan (kecuali servis fee AirBnB)

Dalam kes rakan saya, pembayaran telah pun dibuat oleh AirBnB kepada beliau. Beliau telah memilih ‘Strict Policy’ untuk setiap tindakan pembatalan yang dibuat oleh para tetamu.

Berdasarkan pilihan yang telah dibuat, rakan saya ini boleh saja membuat keputusan untuk tidak memberi sebarang ‘refund’ kepada tetamu beliau memandangkan pembatalan telah dibuat pada hari ‘check-in’.

Walau bagaimanapun atas dasar kemanusiaan dan jumlah bayaran yang agak tinggi, saya mencadangkan agar beliau berbincang semula dengan tetamu ini.

Mungkin atas budi bicara, beliau boleh memulangkan sebahagian daripada bayaran yang telah dibuat oleh AirBnB sekiranya tetamu ini masih memilih untuk menginap di tempat yang lain.

Nota: Kalau kita sebagai tetamu pula, sebaik-baiknya kita pilih hos yang meletakkan ‘Flexible Policy’ untuk pembatalan tempahan.

Baca lagi:  4 Tip Pilih Lokasi Terbaik Sewaktu Buat Tempahan Di AirBnB


Kisah Tinder Swindler Versi Indonesia, Mengaku Kaya Untuk Tipu Duit Wanita

Beberapa bulan lalu, kita dihidangkan dengan dokumentari mengenai Tinder Swindler yang ditayangkan di Netflix. Ia mengisahkan seorang lelaki yang menggunakan imej mereka dan mengaku kaya untuk menipu para gadis.

Di dalam dokumentari Netflix itu, lelaki yang dikenali sebagai Simon itu mendakwa dia adalah anak kepada ‘Raja Berlian’ Israel, Lev Leviev. Simon menjerat mangsa yang kebanyakannya adalah wanita dengan menunjukkan gaya hidupnya yang mewah.

Dokumentari itu mungkin menceritakan sisi gelap lelaki penipu di Eropah, namun tahukah anda bahawa wujud Tinder Swindler versi Indonesia? Mereka menjalankan pelan jijik mereka dengan modus operandi yang sama iaitu mengaku kaya untuk mengaut keuntungan dari para gadis.

HATI HATI TINDER SWINDLER VERSI INDONESIA

Jadi aku udah bingung banget mau curhat kemana. Ditipu mentah-mentah sama orang ini.

Ada yang kenal kah? Atau ada yang jadi korban juga?Aku bakalan cerita kronologis lengkapnya dibawah ya.

Mohon bantu RT pic.twitter.com/dLqI3usq73

— sunyi di malam itu (@malamtanpakata) March 14, 2022

Kisah ini mula tular selepas dikongsi oleh akaun @malamwithoutkata. Dalam muat naiknya, lelaki yang dianggap Tinder Swindler versi Indonesia itu namanya adalah James Daniel Sinaga yang telah dipercayai telah memperdayakan ramai mangsa.

“TWITTER TOLONG LAKUKAN MAGIC ANDA. HATI-HATI TINDER SWINDLER VERSI INDONESIA. Jadi saya betul-betul keliru nak luahkan kat mana. Saya betul-betul tertipu dengan orang ni. Ada sesiapa kenal? Tolong RT,” ciapnya di laman Twitter.

Jelas akaun itu, perkenalan mereka berdua bermula seperti perkenalan biasa, lelaki itu dikatakan mengajaknya keluar bersiar-siar dan makan. Dalam tangkap layar mesej yang turut dimuat naik, James memberitahu wanita itu bahawa beliau memiliki perniagaan yang menjalankan perniagaan di dalam sektor tekstil di beberapa kawasan seperti Bandung dan mempunyai lebih 22 ribu pekerja.

James turut berkata bahawa dia mempunyai kilang alat berat di kawasan Tangerang dengan 820 pekerja. Selain kilang, lelaki itu turut memberitahu dia mempunyai 50 pekerja yang terlibat dalam sektor hartanah, serta beberapa francais seperti Starbucks, Sushi Tei, iBox, Chatime.

Wanita itu turut ditawarkan tempat untuk pembukaan besar iBox, dengan syarat dia hanya perlu membayar cukai. James juga pernah berjanji kepada wanita itu untuk hidup bersama dan menanam pelbagai imaginasi indah jika mereka bersama.

“Saya cerita ini supaya tidak ramai yang menjadi mangsanya dan berhati-hati. Dia menjanjikan kehidupan bersama dan impian yang sempurna. Kita sepatutnya tahu lebih baik, jika ia terlalu bagus untuk menjadi kenyataan. Kemudian sebenarnya hanyalah mimpi. Mungkin salah saya sebab saya terlalu clingy dan ada daddy issue. Jadi apabila seorang lelaki memberikan kasih sayang dan perhatian, saya sudah beranggapan bahawa segalanya adalah dunia saya,” sambungnya.

Pemilik akaun itu turut mengaku bahawa dia pernah tergoda dengan cara James – lelaki yang digelarnya sebagai Tinder Swindler versi Indonesia – sehingga dia sanggup memindahkan sejumlah wang ke akaun lelaki terbabit.

“Malangnya, saya tergoda dan memindahkan sejumlah wang ke akaun atas nama Ramdani SE AK (Bank Permata). Sebabnya bila kamu jumpa orang ini secara berhadapan. Cara dia bercakap, perangainya dan sebagainya boleh membuatkan anda percaya 100%. Dia kata banknya sudah kena limit dan perlukan bantuan untuk membuat pemindahan. Dan berjanji akan diganti bila tiba masanya,” tulis akaun itu.

Wanita itu turut menjelaskan bahawa James sering mengadakan mesyuarat di beberapa kawasan seperti Batam dan Bandung. Lelaki itu juga mendakwa mempunyai seorang abang yang belajar di luar negara.

“Saya tahu saya bukan seorang sahaja. Tolong jangan biarkan lebih ramai mangsa! Sekarang akaun saya sudah disekat. Oh ya, saya lupa untuk memberitahu bahagian yang lebih penting, saya bodoh,” tulisnya.

Dia turut menyebut ada beberapa lagi mangsa yang termakan rayuan lelaki itu. Salah seorang daripada mereka dikatakan kehilangan komputer riba.

“Ada juga yang telah ditipu 10 juta, 6 juta dan masih melarikan diri. Ada lagi satu. Modus operandinya pun sama. Jika anda nampak dia di dating/chat apps, terus lapor sahaja akaunnya,” tulisnya.

Sering bangga tayang kehidupan mewah, polis sita aset milik ‘influencer’ ini bernilai RM18.7 juta. Rujuk pautan di bawah untuk mengetahui lebih lanjut.

Sering Bangga Tayang Kehidupan Mewah, Polis Sita Aset Milik ‘Influencer’ Ini Bernilai RM18.7 juta

Mangsa Ini Dedah Modus Operandi ‘Scam’ Kerja Sambilan Selepas Rugi Hampir RM16,000

Curi Gambar Mangsa Di Media Sosial, ‘Scammer’ Ugut Santau Jika Tidak Beri RM100


6 CCTV Wireless Berbaloi Yang Anda Boleh Anda Dapatkan Untuk Pemantauan Di Rumah

Kita sudah pun berada di permulaan awal tahun 2023, salah satu aksesori teknologi yang wajib dimiliki adalah CCTV wireless. CCTV jenis wireless ini sangat mudah untuk dipasang dan boleh disambung dengan aplikasi untuk pemantauan secara live dari telefon pintar sahaja.

Terdapat banyak jenama yang memperkenalkan CCTV wireless dengan harga yang berpatutan. Di sini, kami akan menyenaraikan sejumlah model CCTV wireless berbaloi yang anda boleh pertimbangkan untuk pemantauan di kawasan rumah dengan lebih efektif.

Pertama sekali, anda boleh dapatkan sebuah kamera CCTV yang serba guna  dengan harga di bawah RM100 menerusi model D-Link DCS-6501LH. Model ini hadir dengan saiz yang kompak sekaligus memudahkan ia dipasang pada ruang yang kecil.

Menariknya, model ini juga menawarkan ruangan cloud tanpa had untuk menyimpan rakaman sepanjang hari serta menyokong arahan menggunakan suara menerusi pembantu maya seperti Alexa dan Google Assistant. Dengan adanya mikrofon, anda boleh mendengar bunyi audio dengan baik pada video yang dipaparkan.

Sekiranya anda mahu mendapatkan D-Link Wireless CCTV DCS-6501LH, kini sedia dijual pada harga RM75 menerusi Shopee atau pun di Lazada yang berharga RM129.

Beli Sekarang D-Link Wireless CCTV DCS-6501LH Di Shopee

Beli Sekarang D-Link Wireless CCTV DCS-6501LH Di Lazada

Tenda CP7 tampil dengan sejumlah ciri menarik dalam masa yang sama kekal dengan harga berpatutan.  Model CP7 ini boleh dilaras 360° mendatar, 155° menegak dengan resolusi 1080P Full HD. Selain itu, kamera ini mempunyai sokongan audio dua hala yang membolehkan anda berkomunikasi menerusi kamera dari jarak jauh.

Bukan itu sahaja, ciri menarik yang turut ditawarkan termasuklah pengesan pergerakan pintar yang boleh mengesan objek dengan tepat lalu menghantar amaran kepada anda secara live, boleh menyimpan video di dalam kad SD dan cloud sekaligus. Untuk rakaman malam pula, kamera ini dilengkapi night vision untuk tawarkan imej yang lebih jelas.

Kini anda boleh dapatkan Tenda CP7 ini pada harga RM145 menerusi Shopee atau di Lazada berharga RM159.

Antara jenama yang sedia menawarkan CCTV berbaloi sudah semestinya Xiaomi. Xiaomi Mijia 360 IP ini boleh memantau kawasan sehingga 360° mendatar, 108° menegak dengan resolusi 1080P Full HD. Selain itu, kamera ini juga menyokong kad memori sehingga 128GB serta mempunyai lensa apertur yang besar bagi mendapatkan imej yang jelas.

Menariknya,  model ini juga mempunyai audio dua hala di mana anda boleh berkomunikasi dengan orang di rumah menerusi CCTV sahaja. Terdapat beberapa ciri menarik lain seperti advanced night vision, pengesan pergerakan dan kawalan pintar menerusi suara dengan Google Assistant.

Kini anda boleh dapatkan antara pilihan terbaik di dalam pasaran dengan harga RM179 menerusi Shopee dan di Lazada dengan harga RM145.49.

Beli Sekarang Xiaomi Mijia 360 IP Wireless CCTV di Shopee

Beli Sekarang Xiaomi Mijia 360 IP Wireless CCTV di Lazada

Buat anda yang mahukan CCTV serba tahan lasak dan canggih, TP-Link Tapo C310 sedia beroperasi dengan baik di dalam pelbagai senario. Hal ini kerana CP310 mempunyai ciri kalis air serta dilengkapi dengan kamera berdefinisi tinggi untuk rakaman yang jelas sepanjang hari di kawasan rumah.

Di samping itu, anda juga boleh mengakses kamera dengan mudah menggunakan WiFi di samping mengawal tetapan dan juga melihat playback rakaman menerusi aplikasi Tapo. Terdapat juga sistem penggera automatik yang bakal memancarkan cahaya serta membunyikan penggera selepas mengesan individu yang tidak dikenali.

Anda boleh dapatkan CCTV keluaran TP-Link pada harga RM195 di Shopee sementara di Lazada sekitar RM225.

Beli Sekarang TP-Link Tapo C310 IP Wireless CCTV di Shopee

Beli Sekarang TP-Link Tapo C310 IP Wireless CCTV di Lazada

Menerusi CCTV dari Ezviz C3W Pro, visual malam yang dihasilkan akan lebih terang dan jelas dengan adanya upgraded color night vision yang telah disertakan dengan algoritma AI untuk memberikan pengesanan seseorang dan maklumat yang lebih tepat walaupun dalam gelap.

Kamera ini boleh mengawasi kawasan liputan yang yang lebih besar dengan 360° mendatar dan membolehkan anda melihat video dan imej dalam resolusi lebih tinggi daripada 1080P. Ciri keselamatan yang ditawarkan termasuklah mengaktifkan siren yang kuat serta memancarkan lampu sebaik penceroboh dikesan.

Anda boleh dapatkan Ezviz C3W Pro CCTV IP Camera menerusi Shopee pada harg RM329 atau di Lazada berharga RM299.

Beli Sekarang Ezviz C3W Pro CCTV IP Camera di Shopee

Beli Sekarang Ezviz C3W Pro CCTV IP Camera di Lazada

Akhir sekali, anda boleh mencuba sebuah kamera CCTV yang ditawarkan oleh jenama Anker. Model T8131 ini boleh merakam video atau imej dengan resolusi 2K yang lebih jelas di dalam sebarang situasi. Selain itu, setiap rakaman akan disimpan di dalam storan awan dengan data dilindungi oleh ciri keselamatan bergred ketenteraan.

Ditambah pula terdapat teknologi AI yang akan memberikan notifikasi jika seseorang berdekatan premis dan mampu membezakan binatang dan manusia dengan tepat jadi hanya menghantar amaran apabila perlu sahaja. Selain itu, anda juga hanya perlu lekatkan kamera ini pada tempat yang mahu diawasi dengan mudah.

Model ini boleh didapatkan pada harga RM799 di Shopee atau sementara di Lazada berharga RM588.

Beli Sekarang Anker T8131 Security Camera Di Shopee

Beli Sekarang Anker T8131 Security Camera Di Lazada

CCTV yang dilihat sangat berbaloi dengan pelbagai fungsi menarik padanya adalah Xiaomi Mijia Smart IP Camera. Kamera sekuriti ini bukan sahaja mempunyai kualiti kamera yang baik dengan meliputi kawasan luas, bahkan terdapat beberapa teknologi yang membuatkan ia lebih mesra pengguna.

Sebagai konklusinya, anda boleh dapatkan mana-mana model yang bersesuaian dengan bajet anda dalam memastikan keselamatan kawasan rumah atau premis yang diduduki. Malah, rakaman video pula digunakan sebagai bukti sekiranya berlaku pencerobohan kelak.


Kisah Tok Janggut Yang Tidak Diceritakan Dalam Buku Sejarah

Tidak suruh percaya kerana ianya bukan Rukun Iman. Sekadar menerangkan sepanjang hidup insan ini sehingga ke akhir hayat beliau. Beliau berjuang. Awalnya berjuang bersama mereka yang ingin bersama.

Setelah ‘kerajaan’ sendiri waktu itu menyokong penjajah, maka beliau memilih untuk diam sementelah juga telah dicop sebagai penderhaka dan didakwa telah mati, dengan tubuh digantung terbalik menjadi tontonan rakyat Kota Bharu.

Beliau yang masih hidup ketika itu dianggap mati. Maka, beliau memilih untuk ‘mati’ kerana mereka sudah ‘mati’. Walau sudah merdeka dan diajak keluar oleh rakan seperjuangan, namun beliau memilih untuk diam.

“Puok-puok ‘demo tu’ nok pilih orghe Putih, biar pun ‘demo hok tu’ (penjajah kulit putih) dah kelik pun. Biarlah aku hidup gini jah.”

Dengan maksud lain, jika beliau keluar mengisytiharkan diri sekalipun masih tidak mengubah apa-apa. Maka, beliau memilih untuk hidup ‘mendiamkan’ diri.

“Mugo ggini sek duk royak ko orghe, orghe kato kito gilo. (Cerita ini jangan diceritakan pada orang, orang kata kita gila),” pesan Allahyarhamuha tersayang suatu ketika dulu.

Namun, jiwa membara setiap kali semasa mata pelajaran sejarah, cikgu-cikgu sejarah mengatakan yang digantung terbalik itu adalah Tok Ayah Faqir iaitu Tok Janggut. Sang faqir akan bersuara, “Itu bukan Tok Janggut, tapi mayat orang lain.”

Kenapa? Kerana pada zaman tersebut Tok Kenali yang juga adik seperguruan Tok Janggut (semasa di Jamiatul Fathoniyyah dibawah tarbiyyah Syeikh Wan Ahmad Bin Wan Muhammad Zain Al Fathoni) masih hidup.

Dan sudah pasti sebagai orang Islam, yang juga Ulama, jika tubuh itu milik orang Islam lain sekalipun, sekalian Ulama akan menentang keras ianya digantung terbalik menjadi pameran orang ramai selama 3 hari. Usahkan selama tiga hari, cadangan untuk menggantung itu sahaja pasti mendapat tentangan.

Persoalannya, jika benar itu tubuh Tok Janggut yang juga merupakan Abang seperguruan kepada Datuk Paduka Perdana Menteri Nik Mahmud, kenapa mereka yang lain berdiam diri dengan keadaan tubuh orang soleh diperlakukan sebegitu?

Kerana, mereka tahu, itu bukan tubuh orang yang bernama Syeikh Haji Mat Hassan Bin Munas Bin Samad Bin Raja Bahar atau lebih dikenali dek penjajah dengan gelaran Tok Janggut.

Mereka kenal akan tubuh sebenar Syeikh Haji Mat Hassan. Kerana orang yang mengenali Tok Janggut tidak pernah menggelar kan diri Syeikh Haji Mat Hassan dengan gelaran Tok Janggut.

Panggilan Tok Janggut adalah dari kalangan orang luar yang sama sekali tidak mengenali Tok Janggut. British menggunakan kaedah character assassination untuk menjatuhkan Tok Janggut dan para sahabat beliau pada ketika itu di hadapan Sultan dan juga untuk menjatuhkan semangat juang rakyat Kelantan pada ketika itu dengan menggantung terbalik tubuh yang didakwa sebagai Tok Janggut itu di Padang Bank (Padang Merdeka).

Inilah nama kaedah character assassination, perkara yang sama yang pernah dilakukan pada Aki Mat Kilau dan para Sahabat yang lain, yang kononnya mereka mati dengan peluru British pada 1890-an, dan dihebahkan di dalam akhbar rasmi mereka.

Hakikatnya, Aki Mat Kilau, Tok Bahaman, Tok Gajah, Mat Kelubi, Mat Lela dan beberapa yang lain lagi, tidak pernah mati dengan ‘jasa’ peluru British.

Alhamdulillah. Dengan hadirnya pengisytiharan diri Aki Mat Kilau pada Disember 1969 dan kemunculan Tok Peramu iaitu Tok Bahaman, membuktikan bahawa British sememangnya menggunakan kaedah character assassination dan propaganda untuk menyatakan mereka benar dan menang.

Hujah begini sang faqir berikan kepada Cikgu sejarah di sekolah dahulu, sehingga Cikgu terdiam. Maafkan sang faqir Cikgu, sang faqir tidak berniat untuk menderhaka.

Sekadar menyatakan perkara yang perlu diletak-fikir di dalam pemikiran para Melayu Islam di Malaysia. Jangan hanya percaya pada yang dicatat oleh mereka yang pernah mencanak.

Kenapa Tok Ayah Faqir atau Tok Janggut memilih untuk diam? Kerana bagi beliau dengan keluarnya beliau sekalipun, ianya tidak mengubah apa-apa.

Perjuangan beliau telah disalah erti oleh pemerintah waktu itu. Ada yang berkata, “Eh, sultan waktu itu terpaksa.” Yes, exactly. Kalimah terpaksa itulah yang sebenarnya memeritkan.

Dalam satu wacana, ada seorang yang kononnya anak cucu Tok Janggut yang menyokong bahawa tubuh yang tergantung itu adalah Tok Janggut, sanggup mengeluarkan ayat seperti berikut:

“Tok Janggut mati syahid, bukan pengecut. Macam Pahlawan Pahang (merujuk Aki Mat Kilau dan sahabat Pahlawan lain) macam ayam mematuk, patuk-patuk, lari.”

Sang faqir tersandar di kerusi, beristighfar. Tidak dapat dibayangkan jika ada anak cucu Para Pahlawan Pahang ketika wacana itu. Semoga individu tersebut menyesal dengan kata-katanya.

Kerana itu adalah kata-kata orang yang tidak memahami erti sebenar Perjuangan. Berundur bukan senyata-nyata tanda pengecut. Maju bukan sebenar-benar tanda berani.

Mereka dari kalangan yang bijak pandai, yang mendapat Tarbiyyah dari yang Alim di dada. Sudah pasti tindakan mereka ada tujuan yang besar dan benar. Begitulah juga dengan Tok Ayah Faqir.

Setiap kali terkenangkan Tok Ayah Faqir, sang faqir akan menitiskan air mata. Terbayang wajah mereka yang disamping beliau. Mereka bersungguh untuk tanah air.

Tetapi perjuangan mereka dinafikan oleh pemerintah pada ketika itu dengan keluarnya surat bercop Mohor kerajaan menyatakan mereka adalah Penderhaka. Astaghfirullah.

Jika sekarang baharu hendak menghargai, sang faqir boleh katakan, ianya sudah terlewat. Nyata, sudah dari azali, ketentuan Tok Ayah hidup dalam tenang. Tok Ayah sudah menjalankan tugas sepenuh hati dalam usia yang sudah melebihi separuh abad.

Apalah yang diinginkan oleh seorang tua yang pulang ke tanah air dalam usia 63 tahun setelah hampir 40 tahun berada di Makkah? Pangkat? Harta? Wanita? Tidak.

Mereka bangkit untuk mencari kebajikan di akhirat kelak. Dan ketahuilah Tok Ayah Faqir sudah pun berjaya menunjukkan semangat juang beliau walaupun usia sudah lanjut.

Jika Tuan punya badan sendiri memilih untuk diam, dengan tidak membuat sebarang catatan, tinggalan bukti dan sebagainya, siapakah sang faqir untuk hadirkan semua itu? Yang ada hanya sebuah kubur yang bertandakan dengan botol lama sebagai batu nisan. Itu sahaja.

“Dah tu, takdok bukti, kecek sajolah, tak boleh pakai mano,” kata mereka.

Ya, tugas sang faqir hari ini bukan untuk membuat kalian percaya. Tetapi sekurang-kurangnya sang faqir sudah menyampaikan hal yang sepatutnya kalian sekurang-kurangnya tahu dan fikir, kalau tidak mahu percaya sekalipun. Apa boleh buat? Sumber dari Oxford lebih dipercayai dan kuat.

Kepada mereka yang hendak percaya bahawa tubuh yang tergantung itu adalah tubuh Tok Janggut, kerana ada bukti dan ada catatan. Silakan. Tidak berdosa pun.

Pada sang faqir, sang faqir sudah nyatakan, akan perkara yang perlu semua tahu. I’m done. Kalian menjadi saksi. Sang faqir sudah membuat tugas sang faqir.

Disertakan bersama gambar Allahyarhuma Che Yah Binti Adam yang merupakan moyang kepada sang faqir, sepupu kepada Tok Ayah Faqir. Sang faqir membesar dengan Allahyarhuma moyang tersayang ini, yang berpindah alam pada usia 138 tahun pada tahun 2008.

Moyang tersayang ini berumur 45 tahun semasa Perang Pasir Putih iaitu pada 29 Mei 1915. Moyang tersayang ini bertindak sebagai ‘jururawat’ kepada para Pejuang ketika itu dan antara yang bertanggungjawab merawat cedera pada bahu Tok Ayah Faqir yang terkena bedilan askar British.

Pernah menjadi isteri kepada ALLAHyarham Tok Mat Kelubi. Gambar tersebut adalah sewaktu usia anak sulung sang faqir berusia 2 hari dan moyang tersayang berumur 136 tahun.

Semoga roh Allahyarham Syeikh Haji Mat Hassan Bin Munas, Allahyarhamuha Che Yah Binti Adam, Allahyarham Tok Mat Kelubi dan sekalian pejuang Melayu Islam yang lain, diredhai, dirahmati dan mendapat kedudukan yang mulia di sisi ALLAH Azza Wajalla.


Kisah Unik Towkay Nasi Ayam Yang Tersilap Buat Kami Tergelak. Bukan Semua Orang Boleh Dapat Ini

Kisah ini buat kami tergelak besar. Memang kelakar.

Situasi yang berlaku pada bukan sebarangan orang tapi pada towkay kedai makan.

Tuan Az Zubair adalah pemilik bagi rangkaian kedai makan Tam Nasi Ayam yang sungguh sedap. Beliau menulis di laman facebooknya dan cerita ini kami kongsikan semula kepada pembaca setia The Vocket dengan izin beliau.

Aku menghabiskan sisa minuman. Ku hirup perlahan sehingga habis airnya di dalam gelas plastik tersebut.

Tiba-tiba henfonku berbunyi. Oh adikku dari Kangar telah sampai.

“Tam, Aki dah sampai. Tam nak ambil ke?”

Aku menjawab, “Ok satgi Tam sampai. 10 minit” betahku menjawab.

Aku beredar ke kereta di tepi kedai. Kebetulannya aku parking dekat dgn kedai tersebut. Hujan yg mencurah curah tidakku endah.

Kemudian datang suara dari belakangku
“Err bang, yang abang makan tadi dh bayar ke?”

Aku menoleh, pantas aku menjawab, “Belum”

Rupanya ia adalah restoran orang lain. Bukan milikku.. hehe dengan tersipu-sipu aku membayar di kaunter.

Inilah trauma mereka yg mengusahakan kedai makan.. haha


Kisah Tragis Wanita Transgender Di Penjara Lelaki, Terpaksa Berlakon Jadi ‘Lelaki’ Untuk Elak Diseksa

Terdahulu, selebriti transgender dari negara jiran, Indonesia, Muhammad Millendaru Prakasa atau lebih dikenali sebagai Millen Cyrus pernah ditahan di penjara lelaki sebelum dipindahkan ke sel khas.

Dia dipindahkan atas sebab wujud kebimbangan bahawa dia akan mengalami penderaan seksual jika dia diletakkan bersama-sama  dengan banduan lelaki.

Terbaharu, kes keganasan seksual terhadap wanita transgender di penjara lelaki pernah didokumentarikan oleh Monica Z. Lam.

Dokumentari pendek yang dimuat naik di akaun YouTube KQed Arts pada 26 Jun 2020 menceritakan sisi gelap wanita trangender yang ditempatkan di penjara lelaki di Amerika Syarikat.

Sebahagian dari mereka mengakui pernah mengalami gangguan seksual, bahkan diperkosa oleh tahanan lelaki. “Di penjara pertama saya, saya diperkosa,” kata Yekaterina Wesa Patience, seorang tahanan di penjara lelaki di Vacaville, California.

Yekaterina bukan satu-satunya tahanan transgender di AS yang mengalami layanan kejam. Menurut jurnal Violence in California Correctional Facilities: An Empirical Examination of Sexual Assault (2009), golongan transgender lebih kerap diseksa secara seksual di penjara lelaki.

Bagi Yekaterina, salah satu cara untuk mengelak dia dirogol adalah dengan berlakon menjadi kasar dan agresif seperti tahanan lelaki yang lain.

“Rasanya seperti sedang berlakon. Setiap hari saya harus memastikan gaya saya sesuai seperti lelaki, berjalan dan bersuara berat. Saya bertindak seperti lelaki yang kuat. Sehingga suatu hari saya tidak tahan sehingga jiwa saya terganggu,” kisahnya.

Daripada niat mahu menjadi orang yang lebih baik, persekitaran penjara sebenarnya memberi pengaruh buruk dan meninggalkan trauma terhadap dirinya. “Saya tidak memerlukan masalah baru dalam hidup saya,” kata Yekaterina, yang beberapa kali dipindahkan.

Selain gangguan seksual, masalah lain yang dihadapi wanita transgender di penjara lelaki adalah program bimbingan yang berorientasikan lelaki. “Kami tidak berupaya untuk menyesuaikannya,” kata Jazzie Paradise Scott, rakan sebaya Yekaterina.

Oleh itu, dia meminta pihak penjara menyediakan satu program khas yang sesuai dengan keperluan para banduan transgender wanita. Ini juga bagi memastikan bahawa mereka dapat melakukan apa sahaja rutin dengan selamat tanpa sebarang ugutan dari banduan lelaki.

Usahanya akhirnya membuahkan hasil. Di LP Vacaville, Jazzie dan Yekaterina kini dapat menikmati kemudahan khas mulai dari kemudahan sukan dan program kecergasan.

“Sekiranya anda merasa seperti seorang wanita, maka saya rasa anda harus berkumpul bersama dengan wanita lain. Ini akan mengurangkan banyak masalah, seperti gangguan seksual, pemerkosaan dan tekanan lain,” kata Yekaterina.

Terdahulu, Bangladesh buka Madrasah pertama untuk golongan transgender muslim. Klik pautan di bawah untuk membaca.

Watak Superhero Transgender Pertama Bakal Diwujudkan Oleh Marvel

Bangladesh Buka Madrasah Pertama Untuk Transgender Muslim

Transgender Dibakar Hidup-Hidup Di Jakarta Selepas Tidak Mengaku Mencuri


Travel Hampir Setahun, 2 Gadis Berkongsi Kisah Suka Duka Pengembaraan Mereka

Masihkah anda ingat dengan kisah Bijan M Baki dan sahabatnya Kim Eng yang terkandas di Sudan sewaktu dalam pengembaraan mereka untuk menjelajah Benua Afrika?

BACA: Road Trip Keliling Dunia, Gadis Malaysia Ini Berkongsi Kisah Tersekat Di Sudan

Bijan baru saja menghubungi TheVocket dan telah sudi berkongsi kompilasi video pengembaraan sewaktu mereka menjelajah Mongolia, China, Nepal, Sepanyol, Turki dan Mesir.

Jom saksikan kisah suka duka dan aksi lawak 2 sahabat karib berlainan bangsa dari Malaysia ini sewaktu travel bersama. Enjoy!

BACA juga: Travel Solo Ke 6 Negara Termasuk Afghanistan, Gadis Ini Pernah Disangka Pengintip Dan Anggota Isis

LIKE dan FOLLOW Vocket di Facebook serta Instagram


Wanita Sabahan Ini Habiskan 3 Bulan Travel Sejauh 4000km Di USA Dan Merentas 4 Zon Masa

Hadhinah Fawwazah atau lebih mesra di panggil Hannah telah berpeluang travel selama 3 bulan di USA bersama suami beliau, seorang warga Amerika.

USA merupakan sebuah negara bersaiz besar dan mempunyai 50 buah negeri. Untuk trip kali ini Hannah telah merentas jarak sejauh lebih 4000km dan menempuh 4 zon masa berbeza bagi mengunjungi 34 buah negeri pada Julai hingga September 2014.

Kita ikuti sebahagian dari kisah pengembaraan Hannah di bawah.

Badwater Basin, Death Valley National Park, California. Saya berjalan di atas garam dan hanya garam di dalam gambar ini. Yang menariknya, bunyi dia macam berjalan atas serpihan kaca.

McWay Falls on Pacific Coast Highway/Hwy 1, California

Crater Lake at Crater Lake National Park, Oregon. Terdapat pulau di tengah-tengah kawah gunung berapi ini dan pengunjung boleh melawat pulau ini hanya di musim panas.

Jalan keluar dari Crater Lake National Park arah utara. Rasa nak berlari-lari di atas jalan ni.

St Mary Lake, East of Glacier National Park, Montana, di mana saya terjumpa banyak beruang berkeliaran!

Going-to-the-Sun Road, jalan utama di Glacier National Park, Montana.

Jalan keluar dari Glacier National Park, Montana. Gambar tidak diedit, muka bumi, warna rumput dan jalan dia memang begini.

Emerald Pool, Yellowstone National Park, Wyoming. Cantik tapi merbahaya. Pengunjung tak boleh dekat dengan air atau pijak tanah keliling kawasan mata air panas.

On the way out of State of Oregon to State of Washington along Columbia River, to the east which is to State of Idaho.

Garisan coklat ini ialah mikroorganisma hidup yang memakan mineral yang keluar dari mata air Grand Prismatic Spring di sebelahnya. Kalau pernah tengok NatGeo, ada satu mata air besar kat US ni di mana keliling dia ialah warna pelangi. This is what’s around it. Pengunjung tak dibenarkan menyentuh garisan coklat ni sebab mikroorganisma ni pun nak hidup juga!

Gunung Wilbur dan Tasik Swiftcurrent di Timur Glacier National Park, Montana. Air tu sejuk macam ais kosong.

Itu taksidermi kepala aligator yang dibela di Louisiana. Setiap taksidermi adalah bersiri maka pembelian kepala aligator ini ialah sah di sisi undang-undang. Kami bawa aligator ni mengelilingi USA! Ini ialah Monument Valley Navajo Tribal Park, Utah.

Kalau ke Bryce Canyon National Park, Utah, boleh pergi hiking di Wall Street di celah-celah hoodoos ni dan akan terjumpa tiba-tiba 3 pokok. Hoodoos ni ialah tiang-tiang pasir hasil mendapan pasir dan batu gunung berapi yang mengalir ke sungai pada zaman Jurasik.

Sempat lagi berlari kat sini. Siapa pernah tengok movie Forrest Gump? Sinilah tempat dia tiba-tiba berhenti berlari setelah 3 tahun lebih dia berlari dari rumah dia di Alabama. Saya pun ambil kesempatan berlari di tempat yang sama. Seronok sebab takda kereta! Ini juga di Monument Valley, Utah.

Antelope Canyon slot di Arizona. Sangat ramai orang walaupun dalam gambar ni tak nampak sangat. Sebab tak boleh masuk suka hati, wajib ikut tour yang diketuai oleh seorang yang berpangkat tinggi dalam puak Navajo (Red Indian).

White Sands National Monument, New Mexico.

Ini betul-betul, ini bukan cobaan. Terdapat sebuah pekan bernama Crazy Women Creek di USA, dan beberapa pekan lain yang nama memang tak boleh blah. Dulu aku ada pos nama pekan Yolo, California.

Kau hado? U.S.A and its funny township names.

Itu ialah bangunan WTC yang baru selepas yang lama musnah pada 11 September 2001. So this is in New York City, New York.

Untuk melihat lebih banyak gambar dan catatan pengembaraan Hannah, anda boleh follow instagram Hannah di sini.

LIKE dan FOLLOW Vocket di Facebook serta Instagram